ועדת הכספים, כנסת 25, פרוטוקול מספר 211, 2023-09-12 00:00

משה גפני: שלום לכולם, אני פותח את הישיבה ואנחנו עוברים לסעיף הבא והאחרון בסדר-היום: שינויים בתקציב לשנת 2023

משה גפני:  אני מבקש להביא פניות 40 עד 41 – הרשות לזכויות ניצולי שואה

משה גפני:       חבר הכנסת טיבי, הבטחתי לך ואני מקיים

משה גפני:  חבר הכנסת אחמד טיבי ביקש ממני לדבר בתחילת הסעיף הזה, ואני מאפשר לו

משה גפני:  הוא חבר בכיר פה בוועדה, ולא כמוכם, שאתם חברים זוטרים

משה גפני:  ועכשיו בלי הומור, חבר הכנסת טיבי ביקש לומר כמה מילים בעניין הזה, ואני מאפשר לו, בבקשה

אחמד טיבי: תודה רבה

אחמד טיבי:  מזה מספר שבועות, ראשי הרשויות ואנחנו לצידם, מנהלים מאבק כדי להעביר 200 מיליון שקל מענקי איזון שנעצרו על ידי שר האוצר סמוטריץ' בטענות שונות

אחמד טיבי:  הטענה הייתה שהכספים האלה, 200 מיליון, הולכים לארגוני פשיעה

אחמד טיבי:  אין יותר מאיתנו, גם מראשי הרשויות, חברי הכנסת והציבור הערבי כולו, מי שדורש להיאבק בארגוני הפשיעה בכל דרך אפשרית, כולל בדרך הפיננסית-כלכלית

אחמד טיבי:  נוצר רושם שמנסים להשתמש בטיעון הזה כדי לעצור תקציבים

אחמד טיבי:  אין לנו שום בעיה עם זה שמשרד הפנים, שאחראי על העברת הכספים, יפקח כדרכו

אחמד טיבי:  כך אומרים גם ראשי הרשויות

אחמד טיבי:  אבל ליצור משהו מיוחד עבור הערבים, ולתייג את ראשי הרשויות הערביות כאילו הם נכנעים לארגוני הפשיעה, כאשר אנשים משלמים בחייהם כי הם לא נכנעים לארגוני פשיעה – ראה המקרה של מנכ"ל עיריית טירה, עבד אלרחמן קשוע, זיכרונו לברכה

אחמד טיבי:       אפרופו מכרזים וארגוני פשיעה, לפני כחודש פורסם על ידי המשטרה, שיש ארגון בצפון שהשתלט על מכרזים של משרד הביטחון

אחמד טיבי:  משטרת ישראל אמרה

אחמד טיבי:  חיכיתי, חיכיתי, חיכיתי שהשר סמוטריץ' יעצור את התקציבים למשרד הביטחון – לא עצר

אחמד טיבי:  לא עצר

אחמד טיבי:  כנראה יש איפה ואיפה

יצחק פינדרוס: בטוח שהוא רצה

אחמד טיבי: היו מספר ישיבות של ראשי הרשויות, חלקן עם שר האוצר עצמו ושר הפנים

אחמד טיבי:  שר הפנים, במקרה הזה, הוא סניגורם הנאמן של ראשי הרשויות

אחמד טיבי:  הוא עושה עבודה מצוינת במקרה הזה

אחמד טיבי:  ראשי הרשויות היו גם אצלך, אדוני, כאן, בוועדת הכספים

אחמד טיבי:  אי-אפשר לעצור את הכספים האלה יותר

אחמד טיבי:  אומרים לי שעובדים על זה, וזה יבוא בקרוב

אחמד טיבי:  יש היום סעיף בהעברות, שמדבר על העברה מתוכנית 550 ליחידת יואב כדי להרוס בתים בנגב

אחמד טיבי:  תקשיבו טוב מה האבסורד, ואולי זה לא אבסורד בישראל 2023 – עוצרים את הכספים של מענקי האיזון לרשויות הערביות, לכל החברה הערבית כעונש קולקטיבי, ורוצים להעביר היום כסף כדי להרוס בתים לערבים

אחמד טיבי:       ביקשתי ממך לפני שבועיים לא להצביע על הסעיף הזה, של כסף ליחידת יואב, ונענית בישיבה הקודמת

אחמד טיבי:  אני מבקש ממך עכשיו לא להצביע על הסעיף הזה, כל עוד הכסף – 200 מיליון, לא עובר לרשויות הערביות

אחמד טיבי:  תודה רבה

משה גפני: תודה רבה, בקשתך התקבלה

אחמד טיבי: תודה רבה

משה גפני: אני רק רוצה להגיד לך, אני יודע שבמשרד הפנים עובדים על ההעברה הזאת

משה גפני:  ההעברה הזאת היא העברה של משרד הפנים, וצריכים להיות בה סעיפים נוספים

משה גפני:  משרד האוצר אישר וזה אמור להגיע

משה גפני:  אני מקווה שהסעיף הזה יגיע במהירות לכאן, וצריך לעשות כל מאמץ שזה יגיע כבר בשבוע הבא

משה גפני:  כשזה יקרה, אני אשחרר את ההעברה של רשויות הפיקוח, כמו שאמרת

משה גפני:  אני מודה לך, אדוני

אחמד טיבי: עדיף לא לשחרר אותה בכלל, אגב

אחמד טיבי:  עדיף לבנות וגם להרוס

משה גפני: בסדר, אבל צריך גם לבנות וגם להרוס

אחמד טיבי: ולתכנן, ולתכנן

משה גפני: צריך להרוס, מה אפשר לעשות?     אנחנו עוברים ל-40 עד 41 – הרשות לזכויות ניצולי שואה

ליהי צלאל: אני מאגף התקציבים

ליהי צלאל:  הפנייה התקציבית נועדה לתקצב 150,000 אלפי שקלים לביצוע שינויים פנימיים בתקציב הרשות לניצולי שואה, בחלוקה לתוכניות הבאות:     תוכנית 1 – תגמולים ישירים – 100,000 אלפי שקלים בעבור תשלום התגמולים החודשיים לניצולי השואה

ליהי צלאל:       תוכנית 2 – טיפול רפואי ושירותים – 50,000 אלפי שקלים בעבור סיוע וטיפול רפואי וסיעודי

מיכל שיר סגמן: אם זה שינוי פנימי, למה צריך להעביר את זה מתחבורה?   

גליה מאיר אריכא: זה לא מתחבורה, זה מסעיף רזרבה כללית

ולדימיר בליאק: ומה השינויים הפנימיים?     

גליה מאיר אריכא: הייעוד של הכספים הוא לתשלום תגמולים לניצולי שואה וטיפול רפואי

גליה מאיר אריכא:  מאחר ויש גידול בצרכיהם של ניצולי שואה, שהולכים ומתבגרים, ואנחנו מטפלים היום בהיקף אוכלוסייה סיעודית גדול יותר – הרי הרחבנו את הסיוע מגרמניה השנה לניצולי שואה סיעודיים, והוספנו 14 אלף ניצולים חדשים, שזכאים לתשלום חודשי, נוסף על 50 אלף שאנחנו נותנים להם סיוע

גליה מאיר אריכא:  זה התחיל להשתלם השנה, ולכן יש צורך בהקצאה תקציבית נוספת

מיכל שיר סגמן: אגב, זה כן עובר מתחבורה

מיכל שיר סגמן:  זה עובר מתחבורה לרזרבה כללית, ואז מרזרבה כללית

משה גפני: כמה זמן אתם מחכים לפנייה הזאת? הרבה זמן? 

גליה מאיר אריכא: זה הגיע לפני כעשרה ימים

משה גפני: לא חיכיתם לזה קודם?     

גליה מאיר אריכא: מחכים לזה הרבה זמן, זה נכון

גליה מאיר אריכא:  מול אגף התקציבים זה הרבה זמן

משה גפני: אני יודע שזה הגיע רק עכשיו, אבל אני שואל כי דיברנו כמה פעמים

גליה מאיר אריכא: נכון, התקצוב הוא בחסר

גליה מאיר אריכא:  זה נכון

ולדימיר בליאק: קודם כול, אני תומך בנושא הזה, אבל יש לי שאלה גם לגבי הפנייה הזאת וגם יותר עקרונית

ולדימיר בליאק:  ישבנו פה לפני קצת יותר משלושה חודשים בדיוני התקציב, והתקציב מגיע לכנסת על כל השינויים הצפויים והמתוכננים

ולדימיר בליאק:  איך יכול להיות שרק שלושה חודשים אחרי אישור התקציב אנחנו מקבלים חבילה שלמה של שינויים? זאת לא שאלה אליכם, אלא באופן כללי לאגף התקציבים

ולדימיר בליאק:  איך אנחנו אמורים להתייחס לזה? למה זה לא נכנס לבסיס התקציב לפני שלושה חודשים, על כל השינויים הצפויים והמתוכננים?     

גולן בדיחי: אני מצוות מקרו, אגף התקציבים

גולן בדיחי:  מן הסתם, כאשר אנחנו מאשרים את חוק התקציב בכנסת, אנחנו שמים את כל התוכניות והשינויים שהבשילו עד למעבר אישור התקציב, וחשבנו באמת שזה התקציב הנכון לשרת אותנו לשנת 2023, וכמובן גם לשנת 2024

גולן בדיחי:  מאחר והתקציב דינמי ויש הרבה שינויים – בסעיף שבו אנחנו עוסקים, למשל, הרשות לניצולי שואה, יש קשיים, לצערנו, בתחזית של מספר הניצולים

ולדימיר בליאק: ולא ידענו על זה לפני שלושה חודשים?     

גולן בדיחי: בוודאי שלא

ולדימיר בליאק: למה לא? הרי התקציב הוא דו-שנתי

ולדימיר בליאק:  אנחנו לא ידענו מה יקרה בעוד חודש או חודש וחצי? איך אתם בונים על זה?     

גולן בדיחי: אנחנו שלושה חודשים אחרי אישור התקציב, וכאמור, כמעט בכל סעיף בתקציב יש מרכיב מאוד מהותי של תחזיות

גולן בדיחי:  תחזיות, לפעמים קצת קשה לדייק בהן, ובסעיף ניצולי שואה במיוחד

שולמית אלוני: ברמה של 14 אלף ניצולי שואה?     

גולן בדיחי: כן

גולן בדיחי:  בכל סעיף יש את הקשיים שלו

ולדימיר בליאק: שוב, השאלה שלי היא לא בהכרח בהקשר לניצולי שואה אלא באופן כללי

ולדימיר בליאק:  הכספים של ההעברות אדירים, ואנחנו שלושה חודשים אחרי התקציב

משה גפני: השאלה שאתה שואל היא שאלה טובה, ואנחנו שואלים אותה פה כבר שלושים שנה

משה גפני:  שאלה טובה

משה סולומון: הרב גפני, מה התשובה?     

משה גפני: הוא עונה

גולן בדיחי: אדוני היושב-ראש, אני חושב שזאת דווקא נקודה נכונה, שכבר שלושים שנה - - -     

ולדימיר בליאק: רק שלושים שנה

גולן בדיחי: בכל שנה, התכנון התקציבי הוא עניין מאתגר

גולן בדיחי:  לכן, בכל שנה מובאים השינויים בהתאם לשינויים בתחזיות וקצבי ביצוע בכל אחד מהסעיפים

ולדימיר בליאק: אם זה כל כך מאתגר, אולי לא נאשר את התקציב לשנתיים?     

משה גפני: אני מסכים איתו

משה גפני:  אני לא מסכים איתך, למרות שאתה בחור נחמד והכול בסדר

ולדימיר בליאק: ואני לא נחמד?     

משה גפני: אני גם יודע מה הסיבות למה זה לא בתקציב, למה אנחנו עושים את זה אחר כך

משה גפני:  יש עוד סעיפים שנראה את זה

משה גפני:  העוזר של שר האוצר, עומר, אמר בישיבה הקודמת, שאנחנו צריכים לעשות שינוי חקיקתי בעניין של אגף התקציבים וכל מה שנלווה לעניין

משה גפני:  אמרת

עומר רחמים: לא אמרתי את זה

ולדימיר בליאק: הוא מכחיש

עומר רחמים: דיברתי על כספים קואליציוניים

משה סולומון: מזל שאתה פה

משה גפני: עומר אמר שאנחנו צריכים לעשות שינוי בנושא של הכספים הקואליציוניים

משה גפני:  אני רואה את תקציב המדינה, אני מכיר אותו כבר הרבה שנים

משה גפני:  בקיצור, יותר טוב שאני לא אדבר יותר מדיי, בגלל שאני עוד לא באופוזיציה

משה גפני:  עוד מעט

משה גפני:  עומר, הגיע הזמן לדון בעניין הזה

משה גפני:  יש הרבה מאוד כוח באגף התקציבים, הרבה מאוד

משה גפני:  בתקציב אין לך את זה, ופתאום עכשיו זה מגיע

משה גפני:  אתה צריך לעמוד ולבקש שייתנו לך העברה

משה גפני:  לא רק אני, שאני חבר כנסת, אפילו אתה, ואתה שר האוצר

יצחק פינדרוס: או הרשות לניצולי השואה, שצריכים לעמוד כמו עני בפתח

משה גפני: השאלה הזאת היא שאלה נכונה

משה גפני:  אתה עושה את עבודתך, ואנחנו מקבלים את הפנייה שלך לרשות לניצולי השואה

משה גפני:  אמרתי דבר עקרוני, ואני מקבל את השאלה - - - חשיבה מחדש

עומר רחמים: אפשר להמשיך את השאלה של חבר הכנסת בליאק, ולשאול: למה צריך שינויים תקציביים בכלל?     

יצחק פינדרוס: אמרה את זה היועצת המשפטית במשפט אחד

יצחק פינדרוס:  14 אלף ניצולי שואה לא נולדו בשלושה חודשים

יצחק פינדרוס:  כולם מבינים את זה

ולדימיר בליאק: לפני חודשיים אישרנו תקציב

ולדימיר בליאק:  איך בניתם אותו, אם אחרי חודשיים אתם רוצים לקבל את כל זה?     

יצחק פינדרוס: היה כבר ויכוח, וכולם ידעו שזה מה שיקרה

יצחק פינדרוס:  אנחנו מגיעים עוד פעם, וחברי הכנסת דנים עוד פעם, וכולם ידעו את זה כבר במרץ

יצחק פינדרוס:  היא אמרה את זה במשפט אחד

עומר רחמים: נכון מה שאמרתי בפעם שעברה, אבל פה אני רוצה לעמוד חד-משמעית לימין אגף תקציבים

ולדימיר בליאק: אני לא תוקף עכשיו, אני מנסה להבין

עומר רחמים: אנחנו בדיון ענייני

עומר רחמים:  כשהתקציב מגיע לכאן, הוא כבר אחרי חודשים ארוכים של עבודה

עומר רחמים:  בתקציב מהסוג הזה, שבסוף נוגע למספר האנשים שצריך לתקצב לעניין מסוים, זה בהחלט דבר שיכול להשתנות משנה לשנה, ולפעמים מתקופה לתקופה קצרות יחסית

עומר רחמים:  מכל מיני סיבות

ולדימיר בליאק: ב-150 מיליון שקל תוך חודשיים?     

עומר רחמים: בסופו של דבר אנחנו לא רוצים לייצר לעצמנו כמדינה, כממשלה – אני לא מתנצח ברמה הפוליטית – מצב שבו אין לנו אפשרות לייצר שינויים כאלה

עומר רחמים:  השינויים האלה הם שינויים הכרחיים

ולדימיר בליאק: זה בסדר

ולדימיר בליאק:  אני רק אומר שאם אנחנו חודשיים או שלושה אחרי אישור התקציב, ומאשרים פה העברות של מיליארדים רבים – זה לא רק לרשות לניצולי שואה אלא בסעיפים נוספים – מיליארדים רבים, אני תוהה אולי יש בעיה בהרכבת התקציב, בתכנון התקציב

ולדימיר בליאק:  הרי מה בסוף אנחנו מאשרים כחברי הכנסת? אנחנו מצפים לכך שאנחנו מאשרים מספרים אמיתיים, ותוך חודשיים-שלושה זה משתנה

ולדימיר בליאק:  אני לא אגיד שזה משתנה מקצה לקצה, אבל בצורה מאוד מאוד משמעותית

ולדימיר בליאק:  אז מה אישרנו לפני שלושה חודשים?     

ולדימיר בליאק: השאלה מובנת, ואני חושב שגם עניתי

ולדימיר בליאק: אדוני היושב-ראש, יש לי עוד שאלה

ולדימיר בליאק:  הוא לא איתנו, אז אני אשאל – איך אנחנו, כחברי הכנסת, יכולים לעקוב בשוטף אחרי נתוני ביצוע התקציב וההסכמים הקואליציוניים? אני שואל את זה בהקשר לעתירה שהייתה לבג"ץ לפני כמה שנים

ולדימיר בליאק:  מה הכלים שיש לנו היום – יש פה התייעצות סיעתית

יצחק קרויזר: הרב גפני, סליחה שאני מתפרץ

יצחק קרויזר:  לא תהיה היום הצבעה על העברה תקציבית ליחידת יואב על האכיפה של הבנייה?     

משה גפני: לא - - - בישיבה הבאה

יצחק קרויזר: מה זה הישיבה הבאה? מי ייתן שבישיבה הבאה יבוא שוב חבר הכנסת טיבי, ויכשיל מהלך כזה אם הוא עשה את זה גם בישיבה הקודמת?     

משה גפני: אני יודע שבישיבה הקודמת עובדים על ההעברה

יצחק קרויזר: סליחה, אבל למה לקשור בין הנושאים?      

משה גפני: חבר ועדה מבקש לעכב העברה אחת, ואני נוהג לאשר את זה

אחמד טיבי: גם הסברתי למה

יצחק קרויזר: אני מתעקש כי יש פה עניין עקרוני

יצחק קרויזר:  אנחנו יושבים בוועדה כדי להעביר כספים ליחידות שאוכפות את החוק, והבקשה הזאת לא סבירה

משה גפני: אני לא אמרתי שלא תהיה העברה

משה גפני:  תהיה העברה, ואני מקווה שהיא תהיה בישיבה הקרובה

יצחק קרויזר: למה לקשור בין העברה תקציבית באוצר בין שני הנושאים? היה דיון תקשורתי רב בעניין לאן הכספים עוברים, ושר האוצר בנה או בונה, אם לדייק, את המנגנון של העברת הכספים

ינון אזולאי: התשובה לזה ברורה

ינון אזולאי:  לפעמים גם במליאה קושרים בחוק מסוים, ועל זה עוצרים את כל המליאה

יצחק קרויזר: אין בעיה כשיש קשר, ינון, וכשיש איזשהו היגיון

יצחק קרויזר:  פה אתה עוצר כסף ליחידה משטרתית שאוכפת חוק

ינון אזולאי: האם קושרים או לא קושרים? זה קורה שקושרים, וזה לא משהו חדש שעכשיו הומצא

יצחק קרויזר: - - - זה היה נותן לי רעיונות טובים באופוזיציה

ולדימיר בליאק: או שתצביע עם האופוזיציה

ולדימיר בליאק:  זאת גם אופציה

עומר רחמים: חבר הכנסת בליאק, אני אשיב לשאלתך

עומר רחמים:  אם אתה שואל על נתוני הביצוע של הכספים הקואליציוניים, הרי מרגע שהוקצו הכספים לתוכניות הרלוונטיות, דינם ככל כסף אחד ולכן זה פשוט נתוני ביצוע התקציב

עומר רחמים:  אם אתה מתכוון להקצאת הכספים הקואליציוניים, הרי שכל שינוי - - -     

ולדימיר בליאק: לא, אני מתכוון לביצוע שוטף

ולדימיר בליאק:  כחברי הכנסת אנחנו מנסים לפקח על פעילות הממשלה, ואולי תיתנו לנו גישה למרכבה, למשל

ולדימיר בליאק:  זה לא קרה עד עכשיו ואולי הגיע הזמן שזה יקרה

יואב הכט: אני מאגף התקציבים, משרד האוצר

יואב הכט:  העניין נדון די בהרחבה בבתי המשפט

ולדימיר בליאק: עוד לא נגמר

יואב הכט: לפי דעתי, די הסתיים והושגו פשרות, בין היתר עם הייעוץ המשפטי של הכנסת

יואב הכט:  נקבע שהמנגנונים הקיימים הם מנגנונים מספקים, אבל ככל שיש שאלות של חברי הכנסת ושל גורמים אחרים בכנסת, כמובן שאנחנו נענים לבקשתם ומוסרים את הנתונים

ולדימיר בליאק: בסדר גמור, יהיו שאלות

שולמית אלוני: גישה ישירה לא תהיה למידע, אבל כן יועבר מידע מלא מספר פעמים במהלך השנה

ולדימיר בליאק: כמה פעמים?     

שולמית אלוני: אני חושבת שפעמיים

שולמית אלוני:  יועברו כל נתוני התקציב, על שינויו

ולדימיר בליאק: פעמיים במהלך השנה?     

יואב הכט: סוכם פעמיים, ובסוף זה יהיה שלוש פעמים, לפי דעתי, בתיאום עם הממ"מ

ולדימיר בליאק: תודה רבה, נבדוק את זה

ולדימיר בליאק:  בגלל ששאלתי הרבה שאלות, אני לא אבקש התייעצות סיעתית

משה גפני: אנחנו עוברים להצבעה על העברות 40 עד 41 – הרשות לניצולי השואה

משה גפני:  מי בעד אישור הפנייה, ירים את ידו

משה גפני: אושרו

משה גפני: הפניות אושרו

גליה מאיר אריכא: תודה רבה

משה גפני: תודה רבה לך

משה גפני:       פנייה מס' 20 – היחידה לשילוב האוכלוסייה הבדואית בנגב

ידידיה גרינוולד: אני מאגף תקציבים

ידידיה גרינוולד:  הבקשה התקציבית נועדה לתקצב את האגף לשילוב האוכלוסייה הבדואית בנגב בסך של 10

ידידיה גרינוולד: 3 מיליוני שקלים במזומן, ו-5

ידידיה גרינוולד: 5 מיליוני שקלים בהרשאה

ידידיה גרינוולד:  התקציב הזה נועד עבור מיזמי חברה אזרחית, וזה בעיקר תוכניות הכשרה לתעסוקה, חוגים, מחקר וייעוץ, וזאת בהתאם להחלטה 1279 לפיתוח כלכלי בחברה הבדואית בנגב

משה גפני: יש שאלות?     

ולדימיר בליאק: במה עוסקת היחידה לשילוב?     

ידידיה גרינוולד: היחידה לשילוב האוכלוסייה הבדואית היא אגף שאחראי על הפיתוח הכלכלי והחברתי, ונמצא כעת תחת המשרד לשוויון חברתי

ידידיה גרינוולד:  היא הייתה לפני זה תחת משרד הרווחה

ידידיה גרינוולד:  היא מתכללת את כל ההיבט של פיתוח כלכלי וחברתי בחברה הבדואית

ולדימיר בליאק: כמה כוח אדם יש שם?     

ידידיה גרינוולד: שמונה או עשרה תקנים

מיכל שיר סגמן: הסכום הוא 7

מיכל שיר סגמן: 8 וכתוב לאשר 10 מיליון

מיכל שיר סגמן:  למה הפער? הסכומים של התוכנית בהוצאה לא מתכנסים לסכום ההעברה

ידידיה גרינוולד: יש פה גם שינויים פנימיים

ידידיה גרינוולד:  חלק מהתקציב שמיועד לאותו אגף הוא מכוח החלטה 1279 לפיתוח כלכלי בחברה הבדואית, אלה שינויים בתוך הסעיף

ולדימיר בליאק: השאלה טובה, כי בסך הכול זה לא מסתכם ב-10 מיליון

ולדימיר בליאק:  זה 5

ולדימיר בליאק: 615 ועוד 2

ולדימיר בליאק: 190

ידידיה גרינוולד: תסתכלו על הסעיף הנוסף – יש בפנייה הזאת גם תקצוב של כוח אדם, וזה כולל גם את השכר שלו

ידידיה גרינוולד:  זה מופיע בסעיף 3

ולדימיר בליאק: אבל ב-3 אין סכומים

ידידיה גרינוולד: נכון

ידידיה גרינוולד:  הפער הוא התקצוב עבור כוח אדם

ולדימיר בליאק: תכתבו

ולדימיר בליאק:  אנחנו צריכים לנחש?     

משה סולומון: בדף השני כתוב שהתקצוב הזה הוא דרך החברה האזרחית

משה סולומון:  באיזו חברה אזרחית מדובר?     

ידידיה גרינוולד: אני אפנה את השאלה לנציגה של המשרד שנמצאת פה

עדן נבט: שלום, אני התקציבנית של האגף

עדן נבט:  יש לנו סעיף של חברה אזרחית בהחלטת ממשלה, ואנחנו עובדים עם כל מיני עמותות בחברה הבדואית

עדן נבט:  למשל, אנחנו עובדים גם עם כוכבי המדבר, ויש לנו כל מיני תוכניות שאנחנו מקדמים עכשיו

עדן נבט:  מכינה קדם צבאית – זה בשיתוף עם משרד הביטחון

עדן נבט:  זאת מכינה ראשונה בחברה הבדואית, בין בירעג' לבסיס נבטים

עדן נבט:  יש עידוד אוריינות בגיל הרך, וזה באמצעות עמותת אלבכור – עידוד הקראת ספרים בגיל הרך

עדן נבט:  יש ליווי בוגרים של עמותת כוכבי המדבר – תוכנית שמלווה את הבוגרים בשלב שבין בית הספר ללימודים אקדמיים ויציאה לעבודה

עדן נבט:  מאיץ – תוכנית לעידוד יזמות בחברה הבדואית בתחומים חברתיים ובתחומי השפה

משה סולומון: אני מכיר את הארגונים האלה

משה סולומון:  אלה ארגונים מצוינים והם עושים עבודה מצוינת

ולדימיר בליאק: כל מה שקורה עכשיו מרגיש כמו חימום למשהו אחר

משה גפני: לא

משה גפני:  רבותיי, נעבור להצבעה?     

יצחק קרויזר: הרב גפני, מאחר ואמרת שיש לחבר ועדה יכולת לקשור בין נושאים - - -     

אחמד טיבי: לא לכל חבר

יצחק קרויזר: יכול להיות שיש מעמדות בוועדה

אחמד טיבי: ותק, לא שיוך לאומי

אחמד טיבי:  ותק

יצחק קרויזר: אנחנו יוצרים קואליציה בוועדת הכספים, וכמו שביקש חבר הכנסת טיבי בנושא שחשוב לו, ומפריע לו התקצוב של יחידת יואב, תקשור את הנושא הזה

יצחק קרויזר:  כשיעבור הנושא הזה, תעביר את הכסף בהצבעה הנוכחית הזאת

יצחק קרויזר:  ככה אני אדע שחבר הכנסת טיבי לא יפגע ביחידות פיקוח, שאחראיות על - - -     

אחמד טיבי: חבר הכנסת קרויזר, אתה סדיסט שונא

אחמד טיבי:  לא מתבייש

אחמד טיבי:  תתבייש לך

אחמד טיבי:  אתה סדיסט נמוך, קטן, לא מתבייש

יצחק קרויזר: אתה כחבר כנסת צריך לדאוג לרווחתם - -      

אחמד טיבי: התקציב הזה יעבור

אחמד טיבי:  ראס בן ענאק יעבור

אחמד טיבי:  איזה סדיסט אתה?     

יצחק קרויזר: - - של התושבים בחברה הערבית במדינת ישראל

אחמד טיבי: הוא אומר לך: חברה אזרחית

יצחק קרויזר: במה שאתה עושה היום אתה פוגע בהם, כי אתה לא נותן כאן, בוועדה, ליחידות שאמונות על אכיפת החוק והסדר בחברה שאתה מתיימר לייצג אותה - - -     

אחמד טיבי: כשעוצרים 200 מיליון שקל באמתלות שווא והורסים בתים, זה בעייתי

יצחק קרויזר: אתה אמור לתמוך ולתקצב עוד יותר את היחידות האלה

יצחק קרויזר:  שיתקצבו, שיהיו מתוקצבות

אחמד טיבי: רק להרוס את הערבים אתם רוצים

יצחק קרויזר: אין להם את כוח האדם והכלים הנדרשים כדי להביא חוק וסדר לחברה, שאתה מתיימר לייצג

אחמד טיבי: והשר שלך אוהב ביזאר, ביזאר

אחמד טיבי:  אוהב לראות הריסות בתים

יצחק קרויזר: במה שאתה עושה, אתה ממשיך את הכאוס והבלגאן שיש בחברה הבדואית בדרום

אחמד טיבי: הלך למקום, הלך כדי לראות את ההריסה

אחמד טיבי:  האיש אוהב ביזאר, גם ביזאר פוליטי

יצחק קרויזר: וכשיש בנייה לא חוקית, צריך לאכוף אותה

אחמד טיבי: גם גזען פוליטי, גם גזען ביזארי, גם אוהב לראות ביזאר

יצחק קרויזר: כמו שאתה נוהג לומר, צריך לשמור על החוק והסדר, אבל פה חשפת את הפרצוף והצביעות האמיתית שלך

אימאן ח'טיב יאסין: רק תגיד על איזה סדר אתה מדבר, על 174 נרצחים? זה הסדר שאתה מתכוון אליו?     

אימאן ח'טיב יאסין: כדי להרוס בתים

אימאן ח'טיב יאסין:  זה מה שאתה רוצה, נכון?     

יצחק קרויזר: - - כדי להביא חוק וסדר גם לחברה הערבית

אימאן ח'טיב יאסין: חוק וסדר? ראינו אתכם גם שם וגם כאן

יצחק קרויזר: החקיקה שהובלנו בסיעת עוצמה יהודית, הצילה מספיק חיים

יצחק קרויזר:  רק השבוע ראינו בחדשות, בחוק הנשק, שהצבעת נגדו, כמה חיים ניצלו בזכות החוק הזה

אימאן ח'טיב יאסין: מאיפה לוקחים את הנשק הזה? מוכרים מהבסיסים הצבאיים

אימאן ח'טיב יאסין:  מי מכר להם?     

יצחק קרויזר: מי מכר להם?     

משה סולומון: מה זה קשור? גונבים אותו משם

אימאן ח'טיב יאסין: גונבים? הייתי רוצה לראות - - -     

יצחק קרויזר: תדאגי לחברה שאת מתיימרת לייצג אותה, ותבקשי עוד תקציב ליחידות המשטרה

משה סולומון: גם גונבים משם

משה סולומון:  את רוצה להאשים את החברה היהודית שהם - - - בחייך, הגזמת

משה סולומון:  את רוצה עוד להאשים את החברה היהודית - - - מספיק, באמת

יצחק קרויזר: אם קושרים בין נושאים שאין ביניהם קשר, גם אנחנו נקשור נושאים שאין ביניהם קשר

אימאן ח'טיב יאסין: די, די

משה סולומון: די עם מה שאת אומרת

אימאן ח'טיב יאסין: די לעצום עיניים

אימאן ח'טיב יאסין:  די

אימאן ח'טיב יאסין:  תראו את האמת

משה סולומון: לא, את לא רואה את הדברים

אימאן ח'טיב יאסין: תיקחו אחריות

יצחק קרויזר: אנחנו לוקחים אחריות

יצחק קרויזר:  אתם, בתפיסת העולם שלכם, ממשיכים את הכאוס והבלגאן

משה גפני: חבר הכנסת קרויזר, אתה מבקש לדחות את זה

משה גפני:  אנחנו נצביע בשבוע הבא

משה גפני:  נצביע על זה בשבוע הבא

יצחק קרויזר: ביחד עם ההעברה התקציבית ליחידת יואב

משה גפני: רבותיי, די

משה גפני:  בסדר, הבנו

משה גפני:       פניות 57-56 – משרד ראש הממשלה

ליהי צלאל: אני מאגף התקציבים

ליהי צלאל:  הפנייה התקציבית נועדה לתקצב סך של 15,000 אלפי שקלים בהוצאה, ו-29,557 אלפי שקלים בהרשאה להתחייב, עבור פרויקטים בהתאם לתוכניות העבודה המעודכנות של המשרד לשיתוף פעולה אזורי

משה גפני: יש שאלות?     

ולדימיר בליאק: איזה פרויקטים? ומי השר לשיתוף פעולה אזורי?     

ליהי צלאל: השר אמסלם

ולדימיר בליאק: במה עוסק היום המשרד לשיתוף פעולה אזורי, חוץ מהניסיון להדיח את מנהלת הרשות לחברות ממשלתיות?     

יצחק פינדרוס: תקרא את הפנייה – קידום שיתוף פעולה אזורי בין מדינות

ולדימיר בליאק: כשאני רוצה לשאול שאלה, אני אשאל שאלה ולא אבקש אישור מאדוני

ולדימיר בליאק:  במה עוסק היום המשרד לשיתוף פעולה אזורי, ולמה הוא צריך 15 מיליון שקלים?     

עינת ביימן: המשרד לשיתוף פעולה אזורי עוסק היום במגוון פרויקטים באזרוח היחסים עם מדינות האזור

עינת ביימן:  יש 23 מדינות ברשימה, ואנחנו עוסקים בפעילויות של תרבות, ספורט וחינוך

עינת ביימן:  פרויקט שער הירדן הוא פרויקט מאוד מאוד חשוב, פרויקט של אזור סחר, שמחבר בין ירדן לישראל

ולדימיר בליאק: הפרויקט הזה הוא מלפני עשר שנים, לדעתי

עינת ביימן: הוא משנת 1999

עינת ביימן:  הוקם הגשר

ולדימיר בליאק: עסקתי בו עוד כשהייתי רואה חשבון

עינת ביימן: אז הגיע הזמן לקדם אותו

ולדימיר בליאק: מה עוד? איזה עוד פרויקטים בתחום התרבות והספורט? אני לא מרגיש כל כך את הפעילות של המשרד, מעבר לכל המהומה שהשר עושה סביב רשות החברות הממשלתיות

מיכל שיר סגמן: דווקא נראה שיש לו יותר מדיי זמן פנוי

עינת ביימן: רשות החברות היא רשות נפרדת

עינת ביימן:  היא אומנם תחת השר הזה, אבל היא לא שייכת - - -     

ולדימיר בליאק: אבל היא תחת השר הזה, תחת המשרד לשיתוף פעולה אזורי

ולדימיר בליאק:  גם זה הזוי, אבל אני לא אכנס לזה

עינת ביימן: אני לא אכנס לזה

ולדימיר בליאק: אני לא אבקש ממך

משה גפני: למה זה הזוי? היה משרד לשיתוף פעולה אזורי כל השנים

משה גפני:  למה זה הזוי?     

ולדימיר בליאק: רשות החברות הממשלתיות? מה הקשר בין רשות החברות הממשלתיות למשרד לשיתוף פעולה אזורי? אתה תגיד לי מה הקשר

ינון אזולאי: אני אענה לך

ינון אזולאי:  הזרועות של הממשלה נמצאות בכל הארץ, וגם באזור

ינון אזולאי:  זה מה שעושה רשות החברות, ומאחדת את זה תחת הכנף של שיתוף פעולה אזורי

מיכל שיר סגמן: צריך מינויים פוליטיים בשביל זה

ינון אזולאי: ואז מצאתי לך גם אזור וגם שיתוף פעולה

מיכל שיר סגמן: ומלא משרות באמצע

ולדימיר בליאק: התייעצות סיעתית

משה גפני: אנחנו נצביע בעוד חמש דקות, ב-13:02

משה גפני: אני מחדש את הישיבה

משה גפני:  56 עד 57 – משרד ראש הממשלה, מי בעד?     

משה גפני: אושרו

ולדימיר בליאק: רוויזיה

אחמד טיבי: אני רוצה להסביר לחבר הכנסת קרויזר, שהוא חבר כנסת חדש, מה פתאום אני שתקתי כשהוא ביקש - - -     

משה גפני: תעשה לי טובה - - -     

אחמד טיבי: לגבי הסעיף על מכינה צבאית, מצידי, תעצור את זה מפה ועד להודעה חדשה

משה גפני: לא, זה לא ייעצר

משה גפני:  אמרתי, התחייבתי וזה מה שיהיה

משה גפני:       רוויזיה בעוד חצי שעה

משה גפני:       פניות 21 עד 23 – משרד ראש הממשלה, בבקשה

ידידיה גרינוולד: אני מאגף התקציבים

ידידיה גרינוולד:  מספר פניות 21 עד 23

ידידיה גרינוולד:  הפנייה התקציבית הזאת נועדה לתקצב 25 מיליוני שקלים עבור תוכניות מורשת, ועוד 28

ידידיה גרינוולד: 6 מיליוני שקלים עבור רשות העתיקות

ידידיה גרינוולד:  רשות העתיקות עברה ממשרד התרבות למשרד מורשת, והתקציב הזה מיועד לתוכנית שלם שלב ג', שזה חשיפת ירושלים הקדומה, סקר מערות במדבר יהודה לחקירת מגילות ים המלח, וגם עבור הסכם השכר של עובדי רשות העתיקות

ולדימיר בליאק: למה זה לא נכנס לבסיס התקציב לפני שלושה חודשים?     

משה גפני: זאת שאלה שמישהו כבר שאל קודם

ולדימיר בליאק: כן, מי זה היה?     

יצחק פינדרוס: פה זאת לא השאלה

יצחק פינדרוס:  בוא נהיה אמיתיים, פה זאת לא השאלה

יצחק פינדרוס:  אלה המשרדים החדשים וזה נכנס כרזרבה

ולדימיר בליאק: ההסכמים הקואליציוניים נחתמו לפני שמונה-תשעה חודשים

יצחק פינדרוס: אבל צריך לפרנס את כל הפקידים - - -     

קריאה: לא היה משרד לענייני ירושלים

ולדימיר בליאק: היה, בטח שהיה

ולדימיר בליאק:  לא קיבלתי תשובה

ולדימיר בליאק:  מה קורה עם הפרויקט של שבת ישראלית? הרי השר רצה לסגור אותו, להרחיב אותו

משה גפני: אחר כך חילי טרופר ביקש ממני להעביר את זה

ולדימיר בליאק: בצדק

ולדימיר בליאק:  אתה יודע איזה היענות יש לזה?     

אולגה בקשי: אני תקציבנית של משרד המורשת

אולגה בקשי:  הפרויקט חזר לפעול באוגוסט 2023, והוא חזר עם הרחבה

ולדימיר בליאק: הוא חזר לפעול באופן מלא?     

אולגה בקשי: הרחבנו את התוכנית גם ליום שישי, ועדיין פועלים אותם 100 גופים

ולדימיר בליאק: כלומר, כל מה שהיה עד שזה הופסק, חזר באוגוסט 2023

אולגה בקשי: זה הופסק וחזר לפעול באוגוסט

ולדימיר בליאק: התייעצות סיעתית

משה גפני: נחזור ב-13:13

משה גפני: אני מחדש את הישיבה

משה גפני:  מי בעד אישור פניות 21 עד 23?     

משה גפני: אושרו

ולדימיר בליאק: רוויזיה

משה גפני: פניות 38 עד 39 – נשיא המדינה

הדר פוקס: הפנייה נועדה לתקצוב של שיא כוח אדם אחד עבור מזכיר בבית הנשיא

יצחק פינדרוס: לא ידעתם לפני כן שיהיה מזכיר, או שבגלל הרפורמה צריך מזכיר?     

משה גפני: יש פה מישהו מבית הנשיא? אני רוצה שתסביר לוועדה

ג'ירייס גהשאן: אני התקציבן של בית הנשיא

ג'ירייס גהשאן:  בבסיס התקציב יש לנו תקנות של כוח אדם

ג'ירייס גהשאן:  יש לנו סל שעות, ועד עכשיו התפקיד הזה היה מבוצע על ידי סטודנטים, בני ובנות שירות

ג'ירייס גהשאן:  בעקבות הגידול הלא צפוי, אני חייב להגיד – אני הייתי זה שבנה את התקציב של בית הנשיא, ולא צפינו את הצורך שעלה באופן בהול, באופן מיוחד במהלך החודש וחצי האחרונים לתקן נוסף

ג'ירייס גהשאן:  אני חייב להגיד שאנחנו מבקשים את התקן הנוסף, אבל מבקשים רק את התקן כדי לא להיכנס לחריגה כמותית בתקציב

ג'ירייס גהשאן:  הכסף, הערך הכספי השקלי של התקן עצמו, אנחנו מממנים אותו מתוך התקציב, מתוך התקנות

משה גפני: אתם מורידים הוצאות ביטחוניות?     

ג'ירייס גהשאן: ערך התקן כרגע – אני לא יכול להגיד במדויק מה ערך התקן כי לא גייסנו את אותו אדם

ג'ירייס גהשאן:  אני לא יודע באיזה מתח דרגות הוא או היא יהיו, אבל להערכתי, זה בין משהו ל-30 אלף שקל ל-40 אלף שקל עד סוף השנה

משה גפני: אני שואל, אתם מורידים את זה מהוצאות ביטחוניות

משה גפני:  לא צריך את זה?     

ג'ירייס גהשאן: הערך הכספי של אותו תקן עד סוף השנה הוא בין 30 אלף ל-40 אלף שקל

ג'ירייס גהשאן:  כשאני עורך את ההסטות בתוך התקציב, אני יכול להתמודד כרגע, עד סוף השנה, עם סכום של 30 אלף עד 40 אלף שקל

ג'ירייס גהשאן:  לגבי השנה הבאה, אותו סכום יכול להיות עד 100 אלף שקל בשנה, ונכניס אותו או בעל"ש או במסגרת תקנות אחרות

ג'ירייס גהשאן:  תלוי לאיזה תקנות אני אגיע עם אגף תקציבים

משה גפני: בשביל מה צריך את התקן הזה?     

ג'ירייס גהשאן: כמו שאמרתי, עקב ריבוי משימות שנופל – אפילו אני, בתפקיד שלי, מרגיש את הלחץ של התקופה האחרונה

ינון אזולאי: מה זה "התקופה האחרונה"? 

ג'ירייס גהשאן: השלושה-ארבעה החודשים האחרונים

ג'ירייס גהשאן:  עלה הצורך שיהיה תקן, ולא של אדם זמני

משה סולומון: זאת מזכירה שאחראית על מתווה הפשרה

ולדימיר בליאק: אתם לא חורגים מהמתווה הכמותי?      

ג'ירייס גהשאן: ברגע שאני אקבל את התקן, אני לא אכנס לחריגה

ג'ירייס גהשאן:  אם לא תאשרו את התקן, אני איאלץ להתמודד עם מה שיש

ינון אזולאי: לא, לא, אנחנו נאשר

ולדימיר בליאק: אם לא נאשר תקציב נוסף, תיכנס לחריגה

ולדימיר בליאק:  אם נאשר, לא תיכנס לחריגה

ולדימיר בליאק:  זה נשמע לי הגיוני

ג'ירייס גהשאן: חריגה בכל מקרה לא תהיה

משה גפני: הוא אומר שהוא לא צריך כסף; הוא צריך אישור של התקן

ג'ירייס גהשאן: שזה יבוצע על ידי אדם ספציפי

ולדימיר בליאק: מה תקציב בית הנשיא?     

ג'ירייס גהשאן: 60 מיליון שקל

ג'ירייס גהשאן:  עם עודפים זה כ-70 מיליון שקל

ינון אזולאי: התקן שדיברתם עליו בחודשים האחרונים, זה כנראה בגלל מתווה הפשרה

ינון אזולאי:  אגב, צריך באמת להוסיף

משה גפני: תודה רבה

משה גפני:  מי בעד אישור הפנייה, ירים את ידו

משה גפני: אושרו

משה גפני: הפנייה אושרה

משה גפני:  אם אתה יכול למסור דרישת שלום מאיתנו, מוועדת הכספים, לנשיא, תודה רבה

משה גפני:       אנחנו עוברים לפניות 45 עד 46 – רשות האוכלוסין, ההגירה ומעברי הגבולות

רום ברהב: אני מאגף התקציבים

רום ברהב:  הפנייה נועדה להגדלת תקציב רשות האוכלוסין וההגירה בסך של 90,000 אלפי שקלים, ל-520 תקני - - - כמענה לציבור להנפקת תעודות ודרכונים

משה גפני:  זה קשור לאריתריאים?     

רום ברהב: לא

רום ברהב:  האריתריאים בפנייה אחרת, ונבוא איתה בהקדם

משה גפני: מתי?     

רום ברהב: ברגע שהיא - - -     

משה גפני: למה אתם עושים לנו עבודה כזאת בפגרה, ובכל רגע מביאים פנייה אחרת? למה אתם לא מביאים את הכול ביחד?     

ינון אזולאי: לא הבנתי את השאלה של הרב גפני

ינון אזולאי:  למה הכוונה שזה קשור לאריתריאים? תשלום פיצויים?     

רום ברהב: לא

רום ברהב:  אני אשמח להסביר

משה גפני: תשאל כשתגיע הפנייה

רום ברהב: את הפנייה הזאת אישרנו בשבוע שעבר, וביום ראשון האחרון אושרה בישיבת הממשלה הגדלת התשלום עבור היציאה מרצון למסתננים

ינון אזולאי: 20 מיליון שקלים שמגיעים מהעברה תקציבית ממשרד הנגב והגליל?     

משה גפני: זה אמור לבוא בפנייה נוספת

רום ברהב: נכון

רום ברהב:  ביום ראשון האחרון זה הוחלט

משה גפני: ומה אתם מבקשים היום?     

רום ברהב: פה אנחנו מוסיפים כסף בשביל לכסות את ההנפקה של התעודות והדרכונים, כפי שאנחנו מעריכים שהיא מעכשיו ועד סוף השנה

קריאה: בלשכות או בשדה?     

ינון אזולאי: היה עכשיו טיפול בדרכונים

רום ברהב: - - - זה שם התוכנית

רום ברהב:  התוכנית מכילה גם טיפול בזרים, אבל גם את ההנפקה בפועל של התיעוד הביומטרי

ולדימיר בליאק: לכולם, לאזרחים

רום ברהב: כן, כן

ינון אזולאי: נעשתה חשיבה לגבי הוצאת דרכונים, כך שזה יהיה באופן עצמי וכל אחד יוכל לעשות את זה בעצמו

ינון אזולאי:  מה קורה עם התוכנית הזאת?     

רום ברהב: יש מכונות להרכשה עצמית, וכרגע יש פיילוט

ינון אזולאי: איפה הפיילוט הזה נמצא?     

רום ברהב: אני לא יודע להגיד בדיוק

רום ברהב:  יש מספר מכונות שפזורות

ינון אזולאי: שר הפנים התראיין בערוץ 12 ואמר שיהיה

ינון אזולאי:  חשוב לדעת שהוא באמת מקיים את מילתו

רום ברהב: אנחנו מבינים שהפיילוט מוצלח מאוד והמכונות עובדות טוב

רום ברהב:  אנחנו עובדים כרגע על טיובים אחרונים

רום ברהב:  אנחנו נזמין מכונות נוספות ונרחיב את השירות הזה

ולדימיר בליאק: אני מקבל לאחרונה הרבה מאוד פניות ותלונות מעולים חדשים לגבי הנפקת הדרכונים

ולדימיר בליאק:  למרות שלפי כל המבחנים המקובלים, מרכז החיים שלהם בישראל בשנה-שנתיים האחרונות, עדיין מבקשים מהם להיות בארץ לפחות 75% מהזמן

ולדימיר בליאק:  אתה מכיר את זה?     

רום ברהב: לא

רום ברהב:  זאת לא סוגיה תקציבית, זאת סוגיה שקשורה - - -     

ולדימיר בליאק: נכון, אבל בסופו של דבר זאת סוגיה שמשפיעה מאוד על התנהלות של האנשים

רום ברהב: אני לא יודע להרחיב בנושא

ולדימיר בליאק: מי יכול לענות לי על זה?     

רום ברהב: אנחנו יכולים לפנות לרשות האוכלוסין וההגירה או למשרד הפנים

ולדימיר בליאק: אין פה מישהו מרשות האוכלוסין?     

רום ברהב: יש פה תקציבן

רום ברהב:  אתה מכיר את זה?     

ינון אזולאי: במקומך, הייתי מבקש התייעצות סיעתית

ולדימיר בליאק: אני מבקש התייעצות סיעתית

ולדימיר בליאק:  בוודאי

משה גפני: תבקש התייעצות סיעתית ונצביע בעוד חמש דקות

משה גפני:  אם אתה רוצה לגופו של עניין, הייתי מבקש מהם לתת תשובות תוך כמה ימים, ואז אין צורך בהתייעצות סיעתית

ולדימיר בליאק: יש מבחנים של מרכז החיים, שמקובלים גם ברשות המיסים וגם ברשויות אחרות

ולדימיר בליאק:  ועדיין, מבקשים מעולים להיות לפחות 75%

משה גפני: רגע, אתה בהתייעצות סיעתית?     

ולדימיר בליאק: לא, עדיין לא

ולדימיר בליאק:  הכרזת?     

משה גפני: לא

משה גפני:  אם אני אבקש מהם תשובה על מה ששאלת תוך כמה ימים, אז אין התייעצות סיעתית?     

ולדימיר בליאק: ואם אני אבקש, אני לא אקבל תשובה?     

יצחק פינדרוס: אין גם וגם

יצחק פינדרוס:  אין כפל מבצעים

ולדימיר בליאק: בסדר, בוא נסגור את זה

משה גפני: מי הנציג של משרד הפנים?     

מאיר ג'ינו: אני

משה גפני: יש בקשה של חבר הכנסת ולדימיר בליאק

משה גפני:  אני מבקש שהוא יקבל תשובה תוך שלושה-ארבעה ימים, עם העתק אלינו

מאיר ג'ינו: בסדר

מאיר ג'ינו:  אני מבקש שתחזור על השאלה

ולדימיר בליאק: עולים חדשים שהגיעו לארץ, בעיקר בשנתיים האחרונות מאז פרוץ המלחמה באוקראינה, לפי כל המבחנים המקובלים – יש מבחנים מקובלים למרכז החיים: חשבון בנק, משפחה, דירה וכולי – מרכז החיים שלהם כאן בישראל, והם זכאים להנפקת דרכון

ולדימיר בליאק:  למרות זאת, כשהם פונים לרשות האוכלוסין להנפקת דרכון, הרשות דורשת מהם להיות בישראל לפחות 75% מהזמן, וזה בניגוד למבחנים המקובלים של מרכז החיים, כתנאי להנפקת הדרכון

מאיר ג'ינו: מה הקריטריון המקובל?     

ולדימיר בליאק: בערך 188 ימים ועוד כל מיני מבחנים משלימים

ולדימיר בליאק:  למרות זאת, הם דורשים 75%

ולדימיר בליאק:  מדובר בהמון אנשים, וזה מקשה עליהם מאוד

ולדימיר בליאק:  אני לא מוצא הצדקה לכך

משה גפני: תבדוק, בבקשה, את השאלה של ולדימיר, ותן תשובה תוך שלושה-ארבעה ימים

משה גפני:       פנייה לוועדה 45 עד 46 – מי בעד, מי נגד, מי נמנע

משה גפני: אושרו

משה גפני: הפניות אושרו

משה גפני:       אנחנו עוברים לפניות 26 עד 28 – משרד החינוך

הדר פוקס: צוהריים טובים, אני מאגף תקציבים

הדר פוקס:  הפנייה נועדה לתקצוב סך של 736,008 אלפי שקלים בתקציב ההוצאה

הדר פוקס:  הגדלת מסגרת ההוצאה המותנית בסך של 5,454,000 שקלים, וכן הגדלת שיא כוח אדם בסך של 53 תקנים מתקציב משרד החינוך, עבור יישום החלטות ממשלה, יישום הסכמים פוליטיים בעלי משמעות תקציבית כמפורט מטה, וביצוע שינויים פנימיים לבקשת המשרד

הדר פוקס:       אני יכולה להרחיב על כל התוכניות

הדר פוקס:       תוכנית ראשונה, 2060/01 – פעילויות מטה מרכזיות, פעולות ושכר – תקצוב סך של 86,164,000 בתקציב ההוצאה עבור יישום החלטות ממשלה, מימון פעולות הרשות הארצית למדידה והערכה, פעילויות מטה המשרד וביצוע שינויים פנימיים בהתאם לבקשת המשרד

ולדימיר בליאק: רשום פה שזה בהתאם להחלטה 550

ולדימיר בליאק:  מה הקשר בין החלטה 550 למערך פרסי ישראל, למשל?     

הדר פוקס: אין קשר

הדר פוקס:  התוכנית כוללת מספר רב של פעולות, ופרסי ישראל זה אחת הפעולות

הדר פוקס:  הכסף שיוצא בגין 550 מיועד עבור פיתוח יחידות הוראה

ולדימיר בליאק: מאיזו שנה החלטה 550?     

הדר פוקס: מ-2022

ולדימיר בליאק: למה לא הכנסתם אותה בבסיס התקציב לפני שלושה חודשים?     

הדר פוקס: החלטת הממשלה מדברת על הסכומים - - -     

משה גפני: מישהו כבר שאל את השאלה הזאת, ויש לי תשובה מאוד מעניינת, אבל אני לא אשיב

משה גפני:  גם אתה יודע את התשובה

ולדימיר בליאק: ועדיין אני תוהה איך זה קורה

משה גפני: אמר עוזר שר האוצר, שההסכמים הקואליציוניים - - - ובפעם הבאה זה לא יהיה

משה גפני:  אני מברך אותו על כך

ולדימיר בליאק: הוא ראש מטה, לא?     

הדר פוקס: התוכנית הבאה – 2061/01 – חינוך מיוחד

הדר פוקס:  תקצוב סך של 46,940 אלפי שקלים בתקציב ההוצאה, בהתאם לגידול במספר הזכאים לשירותי חינוך מיוחד ולביצוע בפועל בתקציב

ולדימיר בליאק: יש קיצוץ בשעות של החינוך המיוחד? מה קורה עם זה?     

משה שמיר: לא

משה שמיר:  בחינוך המיוחד אין קיצוץ של השעות

משה שמיר:  יש בעיה בכיתות תקשורת, שיום הלימודים נמשך עד השעה 17:00, ואין מספיק מורים שילמדו בשעות האלה

ולדימיר בליאק: כמה מורים חסרים?     

משה שמיר: אין לי את הנתונים פה כרגע, אבל אני יכול להעביר לוועדה

ולדימיר בליאק: סדר גודל

משה שמיר: יש סדר גודל של למעלה מ-3,500 כיתות  תקשורת, ובכמה מאות כיתות יש לנו בעיה בנושא הזה

משה שמיר:  זה נתון נכון לעכשיו, ואנחנו מבררים את הנתונים

ולדימיר בליאק: מה הקושי בגיוס? הקושי תקציבי?     

משה שמיר: לא, התקציב נתון

משה שמיר:  הבעיה היא במחסור של מורים

משה שמיר:  יש מורים שלא רוצים לעבוד בשעות כאלה

ולדימיר בליאק: איך פותרים את זה?     

אימאן ח'טיב יאסין: משאירים את המורים הערבים בבית, והתלמידים בלי חינוך

משה גפני: אני מציע שלא תגידי את זה בקול

משה גפני:  הם ייקנו את זה

משה שמיר: אם יש רשויות שמצליחות לעשות תוכניות משלימות בשעות האלה - - -     

ולדימיר בליאק: בסוף זה מסתכם בכסף, לא? אתה אומר שהבעיה לא תקציבית

משה שמיר: הבעיה לא תקציבית

משה סולומון: אם היה תקצוב יתר בשעות אחר הצוהריים, אפשר היה לגייס יותר מורים לשעות האלה

משה שמיר: קודם כול, אנחנו מחויבים לפי הסכמי השכר לשלם למורים, ואני לא יכול לשלם איך שאני רוצה

משה שמיר:  זאת לא תוכנית כבקשתך

משה סולומון: מה הפתרון לסוגיה הזאת?     

משה שמיר: נתנו אפשרות לרשויות המקומיות להפעיל כל מיני תוכניות העשרה בשעה הזאת על ידי כוח עזר, שיפעל באותן שעות, ואנחנו אמורים לשפות אותן בגין אותה הוצאה

משה שמיר:  זה עניין וולונטרי של הרשויות, ורשויות שיכולות, אנחנו נשלים להן את זה

משה שמיר:  בכל כיתה שרוצים לקצר בה את אורך שעות הלימודים, צריך לקבל אישור של מנהל מחוז ומנכ"ל משרד החינוך

משה שמיר:  זה לא שכל אחד מחליט על דעת עצמו

משה סולומון: יש לי אפשרות להתייחס לנושא הזה?     

משה גפני: בבקשה

משה סולומון: אני ממרכז השלטון המקומי

משה סולומון:  השאלה שנשאלת היא האם הקיצוץ הזה יכול לפגוע בשיפוי שיינתן לרשויות המקומיות בעד תוכניות העזר

משה סולומון:  האם השיפוי יפחת כתוצאה מכך, שרשויות שיפעילו תוכניות עזר?     

משה גפני: השאלה ברורה

משה גפני:  תשובה

משה שמיר: עוד לא נכנסנו לדבר הזה, כלומר לא תכננו לעשות שום קיצוץ ברשויות המקומיות בגין ההפחתה של השעה

משה גפני: היא שואלת האם השיפוי וכל מה שאתה מביא כאן, יכול לפגוע בשירותים של השלטון המקומי

משה שמיר: לא נראה לי

הדר פוקס: תוכנית 3-20-62/02 – הגיל הרך

הדר פוקס:  תקצוב סך של 92,783 אלפי שקלים בתקציב ההוצאה, עבור יישום תוכנית החינוך לגילאי לידה עד שלוש, ויישום הסכמים פוליטיים בעלי משמעות תקציבית כמפורט מטה

ולדימיר בליאק: איזה הסכמים פוליטיים?     

משה גפני: אני אגיד לך

משה גפני:  על איזה סעיף?     

הדר פוקס: הגיל הרך

משה גפני: של מי ההסכמים הקואליציוניים?     

הדר פוקס: 1 מיליון שקל עבור הגיל הרך, ואני מוודאת עכשיו מטעם איזו מפלגה

משה שמיר: התוספת היא בגין הגידול, סיכום עם משרד האוצר לגבי העברת המעונות למשרד, שהתחיל כבר לפני שנתיים

הדר פוקס: יש פה שתי פעילויות

הדר פוקס:  בפעילות הראשונה יש מיליון אחד שהוא עבור הסכמים פוליטיים

ולדימיר בליאק: מתוך 92 מיליון?     

הדר פוקס: כן

ולדימיר בליאק: את יכולה לפרט על התוכנית לגיל הרך?     

הדר פוקס: אני אתן למשרד החינוך להתייחס

ינון אזולאי: העברת האגף

משה שמיר: כל נושא הרישוי, הפיקוח, ההדרכה

יצחק פינדרוס: אתה מאשר פה מיליון שקל, וה-92 נמצא

יצחק פינדרוס:  אתה מאשר 92 או מיליון?     

משה גפני: זה הסכם קואליציוני של יושב-ראש הכנסת

משה גפני:  זה הוכרז כאן בוועדה

יצחק פינדרוס: אני שואל שוב מה ההיגיון

יצחק פינדרוס:  הוא אומר שמיליון השקלים שהוא צריך מההסכם הפוליטי, זה העברה ממשרד העבודה למשרד החינוך

ינון אזולאי: זה לא על ההעברה

ינון אזולאי:  זה מה שהוא מסביר לך

משה שמיר: ההסבר הוא על כל 90 המיליון, וכל 90 המיליון הם העברה לתוכנית

משה שמיר:  הסכום הגדול בגין הגדלת הפיקוח והבקרה, פעולות הרישוי, הדרכת הסייעות והמטפלות בגנים

משה שמיר:  התקציב הזה הוא עבור הנושא הזה, וזה עבור החלק היחסי מעכשיו ועד סוף שנת התקציב

יצחק פינדרוס: מה זה מיליון השקל הפוליטי?     

משה גפני: אני רק מבקש להגיד לחברים, שתדעו, שאני לא מסכים לנושא הזה

משה גפני:  ההעברה של משרד החינוך לא פותרת את כל הבעיות שיש במערכת החינוך, ואמורה לבוא פנייה נוספת

משה גפני:  אני מקווה שהפנייה הנוספת תבוא מהר

משה גפני:  יש מצבים שאנחנו לא יכולים – באמת, אני לא מבין למה צריך לעמוד ולהתחנן

משה גפני:  זה פשוט לא ייאמן

משה גפני:  לא רציתי לעכב את זה, בגלל שיש פה הרבה תשלומים של משרד החינוך גם למשכורות וגם לכל הדברים האחרים

משה גפני:  אני מבקש להשלים את הדברים

משה גפני:  היו החלטות

משה גפני:       עכשיו מביאים לפה כסף שהיה בטעות, והיה באמת יכול להיות בתקציב

משה גפני:  ולדימיר צודק, ולא צריך את הכסף בהעברה

משה גפני:  הוא היה יכול להיות בתקציב, והוא לא היה בתקציב

משה גפני:  אני מבקש, משה, גם לכבודך הבאתי את זה לדיון

משה גפני:  אני מבקש ממך שהפנייה תגיע כמה שיותר מהר

ולדימיר בליאק: אני טוען שאמורה להיות לנו יכולת לחזות תקציב לפחות שישה חודשים קדימה

משה גפני: אבל יש מי שלא רוצה

משה גפני:  כאילו שאתה לא יודע

ולדימיר בליאק: בוא נגיד שאני לא יודע

הדר פוקס: התוכנית הבאה – 2063/02 – החינוך העצמאי

הדר פוקס:  תקצוב סך של 122,684 אלפי שקלים בתקציב ההוצאה עבור פעולות ושעות הוראה בחינוך העצמאי, וכן עבור יישום הסכמים פוליטיים בעלי משמעות תקציבית כמפורט מטה

ולדימיר בליאק: מה זה חינוך עצמאי?     

הדר פוקס: רשת החינוך העצמאי

ולדימיר בליאק: של מי?     

הדר פוקס: הסכום הוא עבור יישום הסכם שכר אופק חדש, כחלק מההסכמים הפוליטיים

ולדימיר בליאק: הסכמים פוליטיים, של מי?     

הדר פוקס: של המפלגות החרדיות

ולדימיר בליאק: שלכם?     

ינון אזולאי: כן, כן

ינון אזולאי:  של שנינו

משה גפני: למה אופק חדש צריך להיות בהסכם פוליטי? זאת גם שאלה, כמו שאתה שואל

ולדימיר בליאק: כמה לומדים בחינוך העצמאי?     

הדר פוקס: בערך 120 אלף תלמידים

ולדימיר בליאק: מלמדים ליבה בחינוך העצמאי?     

הדר פוקס: הם מחויבים בלימוד ליבה

ולדימיר בליאק: במאה אחוזים?     

הדר פוקס: הם מחויבים בלימוד מאה אחוזים

יצחק פינדרוס: למה זה צריך להיות בהסכם פוליטי?     

ינון אזולאי: אם זה בהסכם פוליטי, בשנה הבאה זה לא אמור - - -     

יצחק פינדרוס: הצחקת אותנו

ינון אזולאי: סליחה, בעוד שנתיים

משה גפני: לפני שאת ממשיכה, אני רוצה להגיד לוולדימיר, שאני מכבד אותו

משה גפני:  החינוך העצמאי וגם מעיין החינוך התורני – אני יכול להגיד בוודאות על החינוך העצמאי, גם אני למדתי שם – לומדים שם את כל מקצועות החול

משה גפני:  אני לא קורא לזה ליבה, בגלל שבליבה צריך ללמוד גם תלמוד ותנ"ך

משה גפני:  לא לומדים ליבה בכל בתי הספר בארץ

ולדימיר בליאק: לא לומדים תנ"ך?     

משה גפני: אצלנו מלמדים, ובמקומות אחרים לא מלמדים

ולדימיר בליאק: איפה לא מלמדים תנ"ך?     

משה גפני: בסדר, מה זה משנה?      

ולדימיר בליאק: אם אמרת, בוא נפתח את זה

משה גפני: היו חברי כנסת שבאו אליי ואמרו לי: לפני עשרים שנה למדתי תלמוד בבית ספר ממלכתי

ולדימיר בליאק: הבנות שלי בבית ספר ממלכתי במודיעין לומדות תנ"ך

משה גפני: הבנות שלך זה משהו אחר

משה גפני:  עכשיו יש מצב שהמורים והמורות, כמו כל המורים במדינת ישראל, מלמדים הכול

משה גפני:  אין בכלל דיון כזה

ולדימיר בליאק: אתה יכול לענות לי למה לפני שלושה חודשים לא עשיתם את זה בתקציב?     

יצחק פינדרוס: עשינו

יצחק פינדרוס:  אמרו לנו שזה פוליטי, ומחכים לאישור היועצת המשפטית לוועדה

יצחק פינדרוס:  אתה צעקת את זה פה בוועדה

משה גפני: אתה רוצה שאני אתאר לך את מסע הייסורים שלנו? אני מודיע קבל עם ועולם, שאני מעוניין שיפסיקו עם ההסכמים הקואליציוניים האלה

משה גפני:  שלא יעשו לנו טובות

משה גפני:  שזה יהיה בבסיס התקציב

ולדימיר בליאק: למה הכסף הזה, 122 מיליון?     

יצחק פינדרוס: אופק חדש וחינוך עצמאי

ולדימיר בליאק: רק אופק חדש?     

משה גפני: לא רק

משה גפני:  אני לא יודע

יצחק פינדרוס: כן

משה גפני: לפי דעתי יש עוד דברים

ולדימיר בליאק: זה רק אופק חדש?     

הדר פוקס: לא

הדר פוקס:  110 מיליון שקלים עבור אופק חדש, ויתרת הסכום זה תקצוב של שעות, וצריך להתאים את התקציב לשעות שמלמדים

ולדימיר בליאק: זה הסכם פוליטי

הדר פוקס: זה לא קשור להסכם פוליטי

אימאן ח'טיב יאסין: מה עם אופק חדש לערבים?     

הדר פוקס: בהתאם לחוזר הבעלויות שפרסם משרד החינוך, הוחלט שבשלב ראשון, בשנת הלימודים תשפ"ד, הסכם השכר אופק חדש יחול על מעיין החינוך התורני ומרכז החינוך העצמאי, והחל מהשנה הבאה הוא יורחב לכלל המוסדות - - -     

ינון אזולאי: ומשנת 2025 זה כבר לא יהיה כהסכם קואליציוני, כן?     

אימאן ח'טיב יאסין: - - -     

ינון אזולאי: משנת 2025 זה כבר אמור להיות בבסיס

הדר פוקס: ברגע שיש הסכם שכר - - -     

אחמד טיבי: אדוני היושב-ראש, בהתאם לתשובה ששמעתי עכשיו, ובהתאם למה שדיברנו רק לפני כחצי שעה, אני מבקש שתהיה הצהרה שמשרד החינוך מודיע לוועדת הכספים ובאופן מיידי תצא הודעה לכלל בתי הספר המוכרים, שאינם רשמיים, כולל אלה שמחוץ לרשתות החרדיות, וכולל כלל בתי הספר הכנסייתיים והערבים במוכש"ר, שבאפשרותם להיכנס לרפורמת אופק חדש כבר בשנת הלימודים הנוכחית, תשפ"ד, וחוזר מפורט, כולל להתייחסות להיבט התקציבי, יצא לבתי הספר עד סוף חודש ספטמבר 2023

אחמד טיבי:  האם אדוני מוכן להגיד את זה?     

משה שמיר: מאחר וכל הנושא הזה נמצא בדיון משפטי, אני לא רוצה להתייחס פה בוועדה לנושאים שעומדים תלויים בבג"ץ

אחמד טיבי: מה זה הערבים בפנים? הערבים לא בפנים

אימאן ח'טיב יאסין: לא בנצרת, לא ברמלה - - -     

אחמד טיבי: בהסכמים הפוליטיים הכנסתם את בתי הספר שלכם, ואנחנו נשארנו בחוץ

משה גפני: לא, לא

משה גפני:  רק רגע

יצחק פינדרוס: לא, לא, לא

יצחק פינדרוס:  צריך להגיד את האמת

משה גפני: מספיק כבר, תצא מהחדר

אחמד טיבי: למה? הוא מייעץ לנו

משה גפני: מייעץ, בסדר

משה גפני:  עצות טובות

משה גפני:  יש חוק, דיון על הרשתות

משה גפני:  חוק יסודות התקציב קובע את החינוך העצמאי ואת מעיין החינוך התורני, שם לומדים מאה אחוזים ליבה, כפי שנאמר פה קודם

ולדימיר בליאק: אמורים ללמוד מאה אחוזים ליבה

ולדימיר בליאק:  לא בהכרח לומדים

משה גפני: מאיפה אתה יודע?     

ולדימיר בליאק: אני יודע

משה גפני: אני למדתי

ולדימיר בליאק: מתי למדת?     

משה גפני: בחינוך העצמאי

משה גפני:  גם היום

ולדימיר בליאק: מתי זה היה?     

משה גפני: היום לומדים יותר

ולדימיר בליאק: לא בטוח

משה גפני: לא בטוח, לא בטוח

משה גפני:  אני אומר את עמדתי, ואנחנו דרשנו שהיות ומדובר על שתי הרשתות – זה לא קשור למוכר שאינו רשמי הרגיל, וזה לא קשור גם למוסדות הפטור

משה גפני:  מוסדות שלנו לא נמצאים בתוך העניין הזה

משה גפני:  הנושא של החינוך העצמאי – למה זה צריך להיות פוליטי? אני לא יודע עד עכשיו

משה גפני:  אופק חדש צריך להיות בחינוך העצמאי ובמעיין החינוך התורני

משה גפני:  הם נמצאים במעמד שונה

משה גפני:       לגבי הנושא של המוכר שאינו רשמי, גם שלנו, יש דיון משפטי ונראה מה יעלה בגורל העניין

אחמד טיבי: אם תתחייב למה שאמרתי, העתירה תימשך

הדר פוקס: אני אציין שבהחלטת ממשלה 511 מצוין שקצב הכניסה של המוסדות לאופק חדש, בגלל שמדובר בתהליך מאוד משמעותי, שדורש תשומות מבחינת משרד החינוך, יבוצע באופן הדרגתי בהתאם ליכולות של משרד החינוך

הדר פוקס:  מדובר בהליך משמעותי

אימאן ח'טיב יאסין: הערבים מאחור

אחמד טיבי: איפה הערבים בהדרגתיות הזאת?     

אימאן ח'טיב יאסין: אנחנו תמיד מאחור

הדר פוקס: שתי רשתות החינוך – מעיין החינוך התורני ומרכז החינוך העצמאי – מובחנות בחוק יסודות התקציב, כמו שנאמר, ולכן התקצוב שלהן גבוה יותר מהתקצוב במעמד משפטי מוכר אחר

הדר פוקס:  לכן, בשלב הראשון, בהתאם ליכולות המשרד, שתי הרשתות האלה נכנסו

הדר פוקס:  בהמשך ייכנסו שאר המוסדות

אימאן ח'טיב יאסין: יש סדר מי נכנס אחר כך לגבי שאר הרשתות?     

הדר פוקס: הכניסה בשלב ראשון היא של הרשתות, כמו שציינתי

הדר פוקס:  בשלב הבא, הרחבה של שאר המוסדות

אימאן ח'טיב יאסין: הבנתי מה בשלב הראשון

אימאן ח'טיב יאסין:  מי נמצא בשלב השני?     

הדר פוקס: שאר המוסדות המוכרים

אחמד טיבי: אני מבקש שמר עבדאללה ח'טיב ידבר

אחמד טיבי:  הוא היה ראש אגף חינוך במשרד החינוך

עבדאללה ח'טיב: אדוני היושב-ראש, חברי הכנסת, ניהלתי את החינוך הערבי והייתי בתפקיד של מנהל אגף החינוך הערבי במשרד החינוך

עבדאללה ח'טיב:  הייתי גם יועץ מנכ"ל עד 2021

עבדאללה ח'טיב:  היום אני מנהל בחברה הערבית ברשת חינוך שדווקא לא קשורה לנושא הזה

עבדאללה ח'טיב:  כלל בתי הספר בחברה הערבית, שהם במוכר שאינו רשמי, הם לא יותר מ-40 בתי ספר בחברה הערבית

עבדאללה ח'טיב:  בתי הספר בחברה הערבית בתקופה שלי, הכנו אותם לכניסה לאופק חדש

עבדאללה ח'טיב:  כלומר, ברגע שמשרד החינוך והוועדה יחליטו על כניסה אוטומטית של כלל בתי הספר בחברה הערבית לתוכנית אופק חדש, בתי הספר נכנסים באופן אוטומטי כי הם מוכנים

עבדאללה ח'טיב:       הסוגייה השנייה, יש פה אמירה מאוד חשובה

עבדאללה ח'טיב:  אני זוכר את השביתה שהייתה בבתי הספר הכנסייתיים ב-2016

משה גפני: זה סיפור נוסף

עבדאללה ח'טיב: זה סיפור נוסף שאני טיפלתי בו אישית, יחד עם מנכ"לית המשרד ויחד איתכם

משה גפני: אני העברתי אז כסף לבתי הספר הכנסייתיים

עבדאללה ח'טיב: 50 מיליון שקל אתם העברתם בשעתו

משה גפני: לא היה לי קל עם העברת הכסף

עבדאללה ח'טיב: במסגרת ההצעה הזאת אנחנו עושים אפליה לחברה הערבית

עבדאללה ח'טיב:  הרי בתי הספר בחברה הערבית ממילא מקבלים פחות ממה שמקבלים בחינוך הממלכתי, מבחינת תקציב ומבחינת הקצאות

עבדאללה ח'טיב:  לכן, עצם השוויון ומתן זכות לחברה הערבית להשתלב במסגרת אופק חדש, יקדמו את מערכת החינוך הערבית

עבדאללה ח'טיב:  אני רוצה להגיד לכולם, שהחינוך בחברה הערבית היום הוא המנוף היחידי שיכול לסייע לחברה הערבית להשתלב בחברה הישראלית

עבדאללה ח'טיב:  אנחנו מאוד מעוניינים להשתלב בחברה הישראלית, הן באקדמיה והן בתעסוקה, ולתרום את חלקנו לתעסוקה במדינת ישראל

עבדאללה ח'טיב:  לכן, חשוב לי מאוד להגיד, שהסוגייה של השתתפות בתי הספר הערביים במסגרת אופק חדש החל מהשנה, היא צעד מאוד חשוב

משה גפני: אני מצטרף לדברים שלך

משה גפני:  אנחנו ממליצים לשלב את החינוך הערבי

משה גפני:  החינוך הערבי, כמו החינוך החרדי, מורכב מכמה חלקים

משה שמיר: סליחה, זה לא החינוך הערבי

משה שמיר:  זה החינוך המוכר הערבי

משה שמיר:  החינוך המוכר מכיל למעלה מ-80 אלף ילדים, ובמגזר הערבי 40 אלף מתוכם

משה שמיר:  יש גם חרדי, ממלכתי-דתי וממלכתי בתוך זה

משה גפני: משה, זה מה שהתחלתי להגיד

משה גפני:  לגבי בתי הספר הערביים האחרים, שהם אינם מוכר שאינו רשמי, זה דיון אחר לחלוטין

משה גפני:  שם זה תקצוב מלא, לדעתי

עבדאללה ח'טיב: שם - - - תקצוב מלא

אימאן ח'טיב יאסין: לא, אין תקצוב מלא

עבדאללה ח'טיב: עוד סוגייה מאוד חשובה, בתי הספר בחברה הערבית, שהם במוכר שאינו רשמי, מלמדים 130% מהליבה

עבדאללה ח'טיב:  לא תמצא בית ספר בחברה הערבית, שהוא במוכר שאינו רשמי, שמלמד – אני למדתי בתיכון אורתודוכסי ערבי בחיפה

משה גפני: תיכון זה משהו אחר

עבדאללה ח'טיב: למדתי גם תנ"ך

עבדאללה ח'טיב:  לימדה אותי מורה שנקראת נחמה רקם, שתיבדל לחיים ארוכים

עבדאללה ח'טיב:  אני אומר לך, בתי הספר הערביים מתחילים ללמד את השפה הערבית

משה גפני: אין ויכוח

משה גפני:  אני מצטרף לקריאה שלך ואני פונה למשרד החינוך לקדם את העניין הזה

משה גפני:  אני בעד, ואני מקווה שזה ייעשה כמה שיותר מהר

משה גפני:  זאת החלטת ממשלה

משה גפני:  תודה רבה לך

אימאן ח'טיב יאסין: אנחנו נשארים עם התקוות

משה סולומון: אדוני היושב-ראש, אנחנו דנים היום בתוספות ובשינויים בתקציב החינוך, בלמעלה מ-2 מיליארד

משה סולומון:  אני רוצה להעלות כאן סוגייה מאוד כואבת וקשה

משה סולומון:  ראיתי אתמול סרטון על אלימות מאוד מאוד קשה

משה סולומון:  מקרה חמור וכואב מאוד במערכת החינוך

משה סולומון:  אני יודע שזה נושא שמדובר הרבה, ואני לא יודע אם נחשפתם לזה

משה סולומון:  הסרטון שראינו – נדמה לי שזה היה בפתח תקווה – מעיד על הרבה מאוד דברים שקורים

משה סולומון:  גם בפתיחת השנה ראינו הרבה דברים כאלה, והשאלה היא האם אפשר לבקש מהיושב-ראש לבקש ממשרד החינוך שיציגו את מגוון התוכניות שיש במשרד החינוך, גם פורמליות וגם בלתי פורמליות, שמדברות ומונעות אלימות

משה סולומון:  הדבר הזה הולך ומתגבר

אליהו דלל: אני מקדם ישיבה בוועדה לזכויות הילד כבר בתחילת המושב

משה גפני: על האלימות בחינוך?     

משה סולומון: כן, על האלימות בחינוך

משה סולומון:  אני מבין שגם בוועדת החינוך וגם אצלך יש דיונים

משה סולומון:  אנחנו מעבירים היום למעלה מ-2 מיליארד, ויש מגוון תוכניות שנכנסות

משה סולומון:  האם התוכניות האלה פועלות גם בהקשר של מניעת אלימות, של יצירת דברים שיגרמו לכך שהסיפור של אלימות בין ילדים לא ילך ויגדל

משה סולומון:  כרגע אנחנו רואים את זה, גם מתחילת השנה ועד עכשיו, וגם קודם לכן

משה סולומון:  אני מבקש מאדוני היושב-ראש, האם אפשר לקבל בוועדה מה מגוון התוכניות שנכנסו כדי למנוע אלימות במערכת החינוך

משה גפני: זה לא בפנייה הזאת, אבל אם אפשר, נא להעביר מהם הארגונים או מה התוכניות של משרד החינוך למלחמה באלימות בבתי הספר

משה גפני:  זה הופך להיות נושא בלתי מתקבל על הדעת

משה גפני:  האם אתם יכולים להעביר לוועדה?     

אימאן ח'טיב יאסין: יש להם דוגמאות ברחובות

משה גפני: מה התוכניות של משרד החינוך כדי להיאבק באלימות הזאת, שהיא נוראה? מה שהיה השבוע זה דבר נורא ואיום

משה גפני:  אתה צודק, אני מסכים איתך

יצחק פינדרוס: אני רוצה להוסיף משפט אחד על דבריו של אחמד טיבי, וזה מופנה בעצם למשרד האוצר ולמשרד החינוך

יצחק פינדרוס:  יושב-ראש ועדת הכספים אמר במשך שנתיים בצורה הכי ברורה, וגם בתקציב זה בא לידי ביטוי, שהנושא של אופק חדש במוכר שאני רשמי, ברשתות גני הילדים ובכל המערכות של החינוך החרדי, הערבי, הדתי, המוסלמי, הנוצרי, הכנסייתי חייב להיכנס

יצחק פינדרוס:  אין סיבה שאופק חדש לא ייכנס

יצחק פינדרוס:  נכון שזאת סנונית ראשונה שנוגעת כרגע רק במעיין החינוך התורני, אבל כן, כל הוועדה ואני מאמין שגם היושב-ראש, עובדים על זה שיביאו תוכנית לוועדה אחרי שזה תוקצב במסגרת התקציב לרשתות הגנים, לגני הילדים, לחינוך המוכר שאינו רשמי שיביאו לכאן תוכנית איך מכניסים את אופק חדש בכל המקומות האלה

יצחק פינדרוס:  זאת דרישה כוללת, ולא רק של אחמד טיבי

יצחק פינדרוס:  כולנו וגם יושב-ראש הוועדה דרש את זה

הדר פוקס: אני עוברת לתוכנית 2063/03 – מעיין החינוך התורני

הדר פוקס:  מטרת השינוי היא תקצוב על סך 114,522 אלפי שקלים בתקציב ההוצאה, עבור פעולות ושעות הוראה במעיין החינוך התורני, וכן עבור יישום הסכמים פוליטיים בעלי משמעות תקציבית כמפורט מטה

ולדימיר בליאק: זה גם אופק חדש?     

הדר פוקס: לא

הדר פוקס:  63 מתוך 114

הדר פוקס:  בסופו של דבר, כשיש תקצוב של לבעלויות חינוך ולרשויות, יש עלות של שירותי היקף במשרד

הדר פוקס:  לצורך העניין, שרתים, מזכירים וכדומה

הדר פוקס:  אופן התקצוב עובד באיזשהו מנגנון מסוים בתוכנית אחרת, וספציפית עבור מעיין החינוך התורני ומרכז החינוך העצמי צריך לעשות הסטה בין התוכניות

הדר פוקס:  כלומר, זאת לא הוספה של כסף, אלא זה כסף ששוריין מראש בתוכנית אחרת, והוא מועבר

ולדימיר בליאק: אבל הוא לא שוריין

ולדימיר בליאק:  עכשיו אנחנו מעבירים

הדר פוקס: הוא שוריין בתוכנית שנקראת שירותי היקף, וזה לא קשור להסכמים הפוליטיים

ולדימיר בליאק: אבל זה כן מועבר במסגרת הסכמים פוליטיים

הדר פוקס: לא, יש שני שימושים שונים

הדר פוקס:  יש הסכמים פוליטיים – זה אופק חדש

הדר פוקס:  מעבר לזה, יש פעילות שוטפת של המשרד

הדר פוקס:  זה הליך טכני

ולדימיר בליאק: זה לא היה קודם?     

הדר פוקס: הוא קורה בכל שנה, כמה פעמים בשנה

ולדימיר בליאק: אם זה קורה בכל שנה, למה זה לא נכנס לבסיס התקציב?     

משה גפני: ולדימיר, אני מציע שבתחילת הישיבה תשאל את השאלה הזאת, ואחרי זה תגיד על כל סעיף – אני חוזר על השאלה ששאלתי בהתחלה

ינון אזולאי: הוא שואל שאלה נכונה

ולדימיר בליאק: זה לא נשמע לך הגיוני? אם בכל שנה זה קורה, למה לפני שלושה חודשים זה לא נכנס לבסיס התקציב?     

הדר פוקס: הניהול של שירותי ההיקף מתבצע ביחידה מקצועית אחרת, ולכן צריך שכל הכסף ישב באותה יחידה מקצועית, והוא יעשה את הפיזור בהתאם לצורך

הדר פוקס:  אנחנו צריכים שהיחידה המקצועית היא זו שבעצם מקציבה את התשלומים

הדר פוקס:  ככל והסכום יהיה מראש במעיין החינוך התורני - - -     

ולדימיר בליאק: אני אגיד לך מה אני לא מבין

ולדימיר בליאק:  אם זה קורה בכל שנה, למה צריך לקחת עכשיו 50 מיליון שקל ממשרד הרווחה, ממשרד הקליטה? לא קיצצתם את זה? גם ממשרד החינוך 42 מיליון שקל

משה שמיר: לא, לא

משה שמיר:  זה לא קיצוץ

משה שמיר:  סליחה

משה שמיר:  יש תקציב לשרתים ומזכירים במשרד

משה שמיר:  הרשתות מקבלות את התקציב שלהן בהתאם לביצוע בפועל

ולדימיר בליאק: מאיפה מגיע עכשיו הכסף הזה? 

משה שמיר: מתוך הסעיף של שרתים ומזכירים

משה שמיר:  לפני שנתיים-שלוש, כל הסעיף של שרתים מזכירים היה בסעיף אחד, ושולמו ממנו כל התשלום וכל הבעלויות, כולל העצמאים, מעיין ורשויות מקומיות

משה שמיר:  לפני שנתיים העבירו לעצמאים ולמעיין את החלק שלהם

ולדימיר בליאק: למה?     

משה שמיר: הוראות חשכ"ל

יצחק פינדרוס: זה מה שאנחנו שואלים – איפה ההיגיון? בשביל שיבואו לוועדה עוד פעם?     

משה שמיר: פיצלנו את מאה האחוזים שהיו, והעברנו חלק לפה

משה שמיר:  מה שהעברנו בבסיס, זה מה שידוע לנו באותה נקודת זמן

משה שמיר:  הסכומים מתעדכנים במהלך השנה, ואנחנו מעדכנים את התקציב בהתאם

משה שמיר:  המקור נמצא, וזה לא קיצוץ

משה גפני: נמשיך

ינון אזולאי: אני מחפש ולא מוצא את הפעולות

ינון אזולאי:  יש תקציב שנקרא פעולות ומגיע בכל שנה

ינון אזולאי:  בכל שנה רבים עליו, אם מדברים על כספים קואליציוניים

ינון אזולאי:  היו חסרים 11 מיליון שצריך להשלים בפנייה, ואני לא רואה את זה

ינון אזולאי:  אני מבקש לדעת מה קורה עם זה

ינון אזולאי:  רק שתבינו, מה זה פעולות? חשמל, שכירויות של מקומות שהיו צריכים לקבל על פי דין

ינון אזולאי:  גם זה קואליציוני, ובכל פעם אנחנו צריכים לריב על זה מחדש

ינון אזולאי:  אמרו שזה יגיע, והוציאו על זה הודעות לתקשורת, אבל כשאני מחפש את זה, זה לא מגיע

ינון אזולאי:  מה עם הכסף הזה?     

משה שמיר: חבר הכנסת אזולאי, אני לא יודע מי מוציא הודעות לתקשורת

ינון אזולאי: אני לא יודע

ינון אזולאי:  שמעתי את זה בתקשורת

משה שמיר: דבר שני, אין מחלוקת על הסכום הזה

משה שמיר:  שר האוצר בעצמו נדרש לסוגיה הזאת, והכריע בה

משה שמיר:  הסכום הזה יועבר בפנייה הבאה של משרד החינוך, בעזרת השם

ינון אזולאי: נקווה

ינון אזולאי:  תודה רבה

משה גפני: הלאה, הלאה

דורון אביטל: סליחה, אפשר להעיר הערה? אני נציג ההורים הדתיים-לאומיים של תלמודי תורה דתיים-לאומיים

דורון אביטל:  הערה קצרה

משה גפני: בבקשה

דורון אביטל: קודם כול, אני רוצה לומר שאני חושב שמגיע לילד במעיין החינוך התורני ובחינוך העצמאי מה שמגיע לכל ילד אחר במדינת ישראל

דורון אביטל:  כל ההורים משלמים מס הכנסה, כל ההורים פה אזרחים במדינת ישראל, וודאי אנחנו רוצים שכל הילדים יהיו שם, ויוכלו לקבל את כל מה שהם מקבלים

ולדימיר בליאק: רק שכחת את החינוך הממלכתי

דורון אביטל: כל החינוך

דורון אביטל:  כל ילד במדינת ישראל מגיע לו מה שצריך להגיע לו

דורון אביטל:  יש לי רק שאלה אחת, שכואבת לי

דורון אביטל:  זאת הזיה

דורון אביטל:  אני אדם דתי-לאומי והילד שלי בתלמוד תורה

דורון אביטל:  הילד שלי מקבל רבע, רבע ממה שמקבל ילד אחר

דורון אביטל:  זה משהו שצריך לשאול עליו, זה משהו שצריך להיות פה בוועדה

דורון אביטל:  לא יכול להיות שאני שירתי בצבא, אני נאמן למדינה, עשיתי מילואים ובגלל זה, בגלל זה הילד שלי מקבל רבע

דורון אביטל:  זה פשוט בלתי נסבל, זה למרות את שערות הראש

דורון אביטל:  אני יודע שלא יעזור מה שאני אומר, ואני יודע שאני אצעק וכל השיירה תעבור הלאה, אבל העובדה ששר האוצר לא מגן על האוכלוסייה שלו ולא מייצג את האוכלוסייה שלו, לא יכולה להיות סיבה לכך שמדינת ישראל תשתף עם זה פעולה

דורון אביטל:  תודה רבה

משה גפני: אני לא רוצה להישמע כסניגור של כל הגורמים האלה

משה גפני:  אתה אומר דבר נכון

משה גפני:  זה לא רבע, זה יותר מרבע, אבל לא חשוב ואני לא נכנס לזה

דורון אביטל: אחרי אופק חדש זה יהפוך לרבע

דורון אביטל:  משליש זה יהפוך לרבע

משה גפני: אני לא רואה את כל המורים והמורות החרדים הולכים לתוכנית אופק חדש

משה גפני:  נדבר על מה שקיים היום

משה גפני:  שר האוצר עושה כל מאמץ כדי להגדיל את התקציבים האלה

משה גפני:  אל תחייך, אני אומר לך

משה גפני:  זה קשה לי בגלל שהוא לא מהמפלגה שלי, ואנחנו לא עם אותה השקפת עולם

משה גפני:  הוא עושה כל מאמץ, והוא גם משתף פעולה איתנו, חברי הכנסת החרדים

משה גפני:  אתה נפגע בגלל שאתה נראה בחינוך של הילדים שלך כמו חרדי

משה גפני:  אתה נפגע

משה גפני:  אנחנו רגילים לזה

משה גפני:  אל תפסיק לצעוק, וגם אנחנו לא נפסיק לצעוק

דורון אביטל: תודה רבה

משה גפני: הגנתי על שר האוצר

עומר רחמים: אדוני היושב-ראש, אם אפשר להתייחס

עומר רחמים:  אני מודה שאני חושש מהאמירה שהילדים של הרב אגסי נראים כמו חרדים

יצחק פינדרוס: לא, בהגדרה

יצחק פינדרוס:  יחסית לחינוך הוא כמו חרדי

יצחק פינדרוס:  לזה הוא התכוון

משה גפני: לא אמרתי שהוא נראה כמו חרדי

דורון אביטל: אם הייתי חרדי, הילדים שלי היו מקבלים

דורון אביטל:  זאת הבעיה

יצחק פינדרוס: לא היו מקבלים, היית בפטור

משה גפני: כמה שאתה טועה

עומר רחמים: מה שנאמר כאן עכשיו זה לשון הרע, ואני מציע לך לחזור בך

דורון אביטל: אוי, באמת

דורון אביטל:  תפתח את התקציב ותראה

עומר רחמים: זה לשון הרע, ואני מציע לך לחזור בך

דורון אביטל: אני מציע לך לבוא לבקר אצלנו

משה גפני: תודה

משה גפני:  החרדים מקבלים את מה שמקבלים, הכול גלוי וידוע

עומר רחמים: אני אשמח שתבוא לכאן אחרי שיעברו כל תקציבי המוכש"ר, ותחזור בך

משה גפני: מאה אחוז

משה גפני:  עומר, אני הגנתי על שר האוצר, בשביל מה אתה - - -     

עומר רחמים: זה היה נהדר

עומר רחמים:  יישר כוח, תודה

משה גפני: בואו נתקדם, חבל על הזמן

הדר פוקס: 2066/01 – מינהל החינוך ההתיישבותי ועליית הנוער

הדר פוקס:  מטרת השינוי – תקצוב על סך 95,619 אלפי שקלים בתקציב ההוצאה, והגדלת מסגרת ההוצאה המותנית בסך של 5,454 אלפי שקלים עבור ביצוע שינויים פנימיים בהתאם לבקשת המשרד, וכן יישום הסכמים פוליטיים בעלי משמעות תקציבית כמפורט מטה

ולדימיר בליאק: הסכמים פוליטיים של מי?     

הדר פוקס: יש פה מגוון מפלגות

ינון אזולאי: משה, אם יש כאלה שלא רוצות להיות באופק חדש כי הן במשרת אם ורוצות להישאר, הן מחויבות לעבור לאופק חדש?     

משה שמיר: יש תנאי סף לבית ספר, עם אחוז מסוים מהמורות כדי שבית הספר ייכנס

משה שמיר:  כמובן, כל מורה צריכה להביע את הסכמתה בהתחלה, והיא צריכה לעמוד בתנאי הסף – תואר אקדמי וכולי

ינון אזולאי: אם היא עומדת בתנאי הסף, בית הספר עומד בתנאי הסף אבל היא לא רוצה?     

משה שמיר: בחינוך הרשמי זה היה חובה על כולם

משה שמיר:  הייתה תקופה של מעבר

משה שמיר:  היישום, גם ברשמי, היה בהדרגה

משה גפני: ובמקרה הזה, מה יהיה?     

משה שמיר: צריך להסתכל בהסכם השכר

משה גפני: אם יהיו מורים שלא ירצו?     

משה שמיר: צריך לבדוק את הסכם השכר, אם החובה הזאת קיימת או לא

משה גפני: מה היה בחינוך הממלכתי?     

משה שמיר: בחינוך הממלכתי, כל מי שזה – נכנס

משה גפני: ומי שלא רצה?     

משה שמיר: כמו שאמרתי, זה היה הדרגתי

משה גפני: כמה זמן?     

משה שמיר: לא זוכר

משה שמיר:  שנתיים-שלוש

משה שמיר:  משהו כזה

משה גפני: אם אפשר להתקדם

הדר פוקס: יש פה סכום של 63,300 אלפי שקלים של הציונות הדתית עבור מכסות עליית הנוער, כפרי נוער ושיפוץ פנימיות

הדר פוקס:  סכום נוסף בסך של 1 מיליון שקלים של חבר הכנסת יצחק קרויזר

הדר פוקס:  סכום נוסף של 1

הדר פוקס: 5 מיליון שקלים עבור תמיכה בבתי ספר חקלאיים, של יושב-ראש הכנסת

ולדימיר בליאק: את יכולה להרחיב לאן הולכים 63 מיליון שקלים?     

הדר פוקס: יש פה תקציב לכפרי נוער

ולדימיר בליאק: לאיזה כפרי נוער?     

הדר פוקס: זה בהתאם לקריטריונים שוויוניים של מכסות

הדר פוקס:  יש פה תקציב נוסף למכסות וקליטת מוסדות חדשים, ולשיפוץ ובינוי פנימיות

ולדימיר בליאק: גם לפי הקריטריונים?     

הדר פוקס: כן

הדר פוקס:  התוכנית הבאה – 2067/01 – פעילויות ופרויקטים

הדר פוקס:  תקצוב על סך 1,116,284 אלפי שקלים בהוצאה עבור יישום החלטות ממשלה

הדר פוקס:  יש פה את פירוט החלטות הממשלה – הרחבת תוכנית בית הספר של החופש הגדול לגני ילדים ולמוסדות מוכרים; רכישת שירותים לקידום מערכת החינוך; עבור ביצוע שינויים פנימיים, בהתאם לבקשת המשרד; וכן יישום הסכמים פוליטיים בעלי משמעות תקציבית, כמפורט מטה

הדר פוקס:   2069/01 – תרבות יהודית – תקצוב בסך של 12 מיליון בתקציב ההוצאה עבור פעולות נדרשות ליהדות, ותמיכה בפרויקטים ייחודיים ברשויות המקומיות בתחום תרבות יהודית

ולדימיר בליאק: מה זה מרכז להעמקת החינוך היהודי?     

הדר פוקס: יש מספר פעילויות ברשויות המקומיות

הדר פוקס:  גם מדרשות וגם תוכניות שהרשויות המקומיות מפעילות בתחומי התרבות היהודית

הדר פוקס:       התוכנית הבאה היא 2069/02 – מוסדות תורניים

הדר פוקס:  תקצוב סך של 132,150 אלפי שקלים בתקציב ההוצאה, וכן 18,500 אלפי שקלים בהרשאה להתחייב, עבור מימון פרויקט מחשוב במוסדות תורניים, וכן יישום הסכמים פוליטיים בעלי משמעות תקציבית כמפורט מטה

ולדימיר בליאק: הסכמים פוליטיים, של מי?     

הדר פוקס: התקציב לישיבות – כל מפלגות הקואליציה

הדר פוקס:  יש עוד יתרה קטנה

משה גפני: על איזה סעיף את מדברת?     

ולדימיר בליאק: על התוכנית האחרונה – 132 מיליון שקל למוסדות תורניים

משה גפני: לא מגדילים את התקציב

משה גפני:  כשהכניסו את זה לבסיס התקציב, זה היה צריך להיות

משה גפני:  הייתה תקלה בזה, וזה לא שעכשיו מקבלים יותר

ולדימיר בליאק: מה זאת אומרת?     

משה גפני: לא מקבלים עכשיו יותר

משה גפני:  זה היה צריך להיות בתקציב, זה היה צריך להיות כשסיכמו את התקציב

ולדימיר בליאק: אני חוזר על השאלה, למה זה לא נכנס לפני שלושה חודשים?     

משה גפני: אין תוספת

משה גפני:  שמנהלי הישיבות לא יחשבו שעכשיו אנחנו מאשרים - - -     

ינון אזולאי: הוא לא אומר את זה לך, הוא אומר את זה למנהלי הישיבות

ולדימיר בליאק: כן, הבנתי

ולדימיר בליאק:  אני יכול להתייחס? ממש בקצרה

ולדימיר בליאק:  ההעברה הזאת על סך כ-478 מיליון שקל, מעוררת סערה ציבורית מאתמול, מאז שזה פורסם

ולדימיר בליאק:  ולא במקרה

ולדימיר בליאק:  אני לא מאשים אתכם, הנציגים של המפלגות החרדיות

ולדימיר בליאק:  אני חושב שגם אתם התבלבלתם, אבל לפחות אני מבין מה אתם עושים

ולדימיר בליאק:  אנחנו מכירים את המצב התקציבי של מדינת ישראל מאז שהממשלה הזאת נכנסה לחיים שלנו

ולדימיר בליאק:  עברנו מעודף לגירעון, יש ירידה חדה בהכנסות המדינה ואנחנו רואים את הנתונים

ולדימיר בליאק:  במצב הזה, לקחת חצי מיליארד שקל ולהעביר לצרכים סקטוריאליים של המפלגות החרדיות, זה בושה וחרפה

ולדימיר בליאק:  שוב, אני לא מאשים אתכם, אבל אני כן מאשים את הליכוד

ולדימיר בליאק:       ניתחתי את הטבלה של הקיצוצים אתם לוקחים 31 מיליון שקל מהמשרד לביטחון לאומי, ואנחנו מכירים את המצב של הפשיעה; 130 מיליון שקל ממשרד הביטחון; 327 אלף שקל מהרשות לניצולי השואה; 12 מיליון שקל ממשרד התרבות והספורט; 42 מיליון שקל מתקציב משרד החינוך, משירותי עזר והסעות; 17 מיליון שקל מתקציב משרד הרווחה, מהאגף לטיפול באנשים עם מוגבלויות; 27 מיליון שקל ממשרד הבריאות; 22 מיליון שקל מסבסוד המעונות והמשפחתונים, אפרופו הדיון הקודם

ולדימיר בליאק:  אני לא מבין על מה דיברתם, אם אתם מקצצים עכשיו 22 מיליון שקל מהתחום הזה

ולדימיר בליאק:  19 מיליון שקל מעידוד המגזר העסקי; 4 מיליון שקל, אדוני היושב-ראש, מסבסוד ריבית להלוואות ממשרד השיכון; 11 מיליון שקל מהתמיכה בחקלאים, וכל זה כדי לממן את הצרכים הסקטוריאליים שלכם

ולדימיר בליאק:       ואני שואל את נציגי הליכוד כאן בוועדה, איך אתם נותנים לזה יד? אתם פוגעים בפריפריה, אתם פוגעים באוכלוסיות המוחלשות, אתם פוגעים במצביעים שלכם

ולדימיר בליאק:  ואתם יושבים פה ושותקים, ונותנים לזה יד? תתביישו לכם

משה גפני: אני מבקש להשיב על זה

משה גפני:  מעניין שכאשר זה מגיע לחינוך חרדי, אתה נזכר להגיד את כל הדברים

משה גפני:  לגבי הקיצוצים שנעשו פה, אני רוצה הסבר, או שאתה תסביר

משה גפני:  לא מעניינת את ולדימיר האישה שגרה באופקים - -     

ולדימיר בליאק: כן, אותך מעניין? אותך מעניין?     

משה גפני: - - לא מעניינת אותו האישה שגרה באופקים, והיא הולכת - - -     

ולדימיר בליאק: מה עשיתם בשלושים השנים האחרונות לאישה שגרה באופקים? אתה רוצה לפרט?     

משה גפני: חבל על הזמן

ולדימיר בליאק: בוא תפרט

משה גפני: אתה לא יודע איך היא נראית

ולדימיר בליאק: אני יודע יותר טוב ממך

משה גפני: האישה הזאת, שמלמדת במשך כל השנים בבית הספר של החינוך העצמאי באופקים או בירוחם או בנתיבות, ומקבלת חצי משכורת במקרה הטוב – פעמים רבות היא מקבלת הרבה פחות – וכשהיא חותכת את הפרוסה לילדים שלה – אותה מורה בחינוך העצמאי – היא חושבת פעמיים - - - 

ולדימיר בליאק: אז איך אתם שלושים שנה בשלטון ולא טיפלתם באישה הזאת?     

משה גפני: אתם, אתם עומדים וצועקים

ולדימיר בליאק: אתם

ולדימיר בליאק:  אני פחות שנים בארץ ממה שאתה יושב פה

משה גפני: אין לכם תשובה

משה גפני:  תפסיק כבר עם זה

משה גפני:  הקשבתי לך, אתה תקשיב לי

משה גפני:  אם זה לא מוצא חן בעיניך, מאה אחוז

משה גפני:  למה היא לא קיבלה? לא בגלל שלא דאגנו לה

ולדימיר בליאק: אתה שלושים שנה בשלטון, לא אני

משה גפני: היא לא קיבלה מכיוון שלא סידרו את המשכורת שלה

משה גפני:  תמיד אמרו שהיא תקבל 50%, 25%, כמו שנאמר קודם

משה גפני:  אנחנו מבקשים עכשיו להגיע לאיזושהי השוואה עבור המורה הזאת או עבור המורה הזה, שגר בפריפריה

משה גפני:  הוא בא בטענות לליכוד? הליכוד היה צריך לעשות את זה מזמן

משה גפני:  אתם הייתם צריכים לעשות את זה

ולדימיר בליאק: ו-130 מיליון לאברכים?     

משה גפני: אתם הייתם צריכים לעשות את זה

ולדימיר בליאק: ו-130 מיליון לאברכים, זה גם האישה בירוחם?     

משה גפני: אבל אתם רשעים

משה גפני:  תסביר ממה הקיצוצים

ולדימיר בליאק: רגע, אני צדקתי במספרים שלי? תודה רבה

גולן בדיחי: אני כבר אתייחס

גולן בדיחי:  אני מאגף התקציבים

גולן בדיחי:  לא מדובר בהפחתה מהמשרדים בסכומים האלה, במובן של - - -     

ולדימיר בליאק: אתם שלחתם לנו את הקובץ

משה גפני: תן לו לענות, הוא עונה

גולן בדיחי: אני אשמח להשלים את המשפט

גולן בדיחי:  לא מדובר בהפחתה מתקציב קיים של אישה באופקים או ילד נכה בשדרות או בכל מקום אחר

גולן בדיחי:  מדובר בסכומים שהופרשו לפני אישור התקציב בהחלטת ממשלה 238 מיום 24 בפברואר

ולדימיר בליאק: אתה יודע, אני באמת מכבד אותך

ולדימיר בליאק:  אל תערבב אותי

גולן בדיחי: למה? חלילה

ולדימיר בליאק: אל תערבב אותי

משה גפני: ולדימיר, אני לא מסכים

ולדימיר בליאק: זה שאתה לא מסכים - - -     

משה גפני: מספיק עם ההסבר

משה גפני:  הבנו

משה גפני:  אתה אומר שזה בא מתוכניות שבלאו הכי לא מיושמות

ולדימיר בליאק: אתם לוקחים עכשיו כסף ממשרד הרווחה, ממשרד הקליטה, ממשרד החינוך לצרכים סקטוריאליים שלכם

ולדימיר בליאק:  שלכם

ולדימיר בליאק:  מה שהליכוד עושה, זה שהוא נותן - - - בושה

ינון אזולאי: ולדימיר, אני אענה לך

ינון אזולאי:  השאלה צריכה להיות פשוטה

ינון אזולאי:  האם נפגעו תוכניות אחרות? זאת השאלה

ינון אזולאי:  ממה שהוא הקריא פה, משהו נפגע?     

גולן בדיחי: תשובה היא לא

גולן בדיחי:  אם היושב-ראש יאפשר לי, אני אשלים את המענה

ולדימיר בליאק: כן, אף אחד לא נפגע

ולדימיר בליאק:  בטח

ינון אזולאי: כשאני הייתי שואל את השאלות האלה, אלה התשובות

ינון אזולאי:  לא שמעתי את השאלה שלו, כשאני לוקח את הבן שלי כל יום לגן, והוא לומד בקרוואן דולף

ינון אזולאי:  לא שמעתי את הדאגה שלו

ולדימיר בליאק: ולכן אתה מעביר 130 מיליון לאברכים? לכן אתה מעביר 130 מיליון לאברכים?     

ינון אזולאי: גם לאברכים מגיע, גם לאברכים מגיע

ינון אזולאי:  כן

ולדימיר בליאק: אל תדבר איתי על קרוואן, אל תדבר איתי על קרוואן

ינון אזולאי: בוא איתי, ונעשה סיור במוסדות האלה

ינון אזולאי:  תעשה לי טובה, זה לא אכפת לאף אחד

ולדימיר בליאק: זה בושה וחרפה מה שקורה פה

ולדימיר בליאק:  זה פשוט בושה וחרפה, שהליכוד נותן לזה יד

ינון אזולאי: השאלה שצריכה להישאל היא האם נפגעו תוכניות אחרות או לא

ינון אזולאי:  זאת השאלה

ינון אזולאי:  התשובה היא כן או לא?     

גולן בדיחי: כאמור, לא מדובר בכסף שכלול בתוכניות העבודה של המשרדים, אלא בכסף שהופרש מראש, וכל תוכניות העבודה אושרו בחוק התקציב

ולדימיר בליאק: וזה לא פוגע בעבודה של המשרדים? משרד הרווחה זה משרד בלי עודפים

ולדימיר בליאק:  אתה מסכים איתי? זה משרד בלי עודפים

יצחק פינדרוס: זאת החלטת ממשלה לפני התקציב, ואתה יודע את זה

ולדימיר בליאק: 17 מיליון שקל ממשרד הרווחה – זה בושה

ולדימיר בליאק:  תתביישו לכם

יצחק פינדרוס: אתה מיתמם, אתה מיתמם

יצחק פינדרוס:  היית פה, בדיון על התקציב, אז אל תיתמם

ינון אזולאי: אם היית עובר על החומר לפני זה, היית רואה שהשאלה ששאלת, נשאלה על ידי הייעוץ המשפטי של כל משרד

ולדימיר בליאק: אתם עושים את זה כי אתם יכולים, אבל הציבור לא מטומטם

ולדימיר בליאק:  הציבור רואה את זה והציבור יבוא איתכם חשבון

ולדימיר בליאק:       התייעצות סיעתית

משה גפני: פניות 26 עד 28 – מי בעד?     

ולדימיר בליאק: ביקשתי התייעצות סיעתית

משה גפני: אני מחדש את הישיבה

משה גפני:  אני מבקש לעבור להצבעה על מספר פנייה לוועדה 9026 עד 9028

משה גפני:  מי בעד אישור הפניות, ירים את ידו

משה גפני:  מי נגד, מי נמנע

משה גפני: אושרו

משה גפני: הפניות אושרו

ולדימיר בליאק: רוויזיה

משה גפני: ההצבעה על הרוויזיה תהיה ברבע לשלוש, בעוד חצי שעה בדיוק, בעזרת השם

משה גפני:  דרך אגב, ולדימיר, כששמעתי אותך הבנתי את מאמר חז"ל – בני ישראל כשהם יורדים, הם יורדים עד לתהום וכאשר הם עולים, עולים עד לרקיע

ולדימיר בליאק: אני שמח שתרמתי לך

משה גפני: תרמת תרומה רבה

משה גפני:       אני עובר לפניות משרד השיכון, 36 עד 37

עשהאל צור: אני מאגף התקציבים

עשהאל צור:  הפנייה התקציבית נועדה לתקצב סך של 49,503 אלפי שקלים בהוצאה עבור פעילות אבטחת מזרח ירושלים

משה גפני: זה עדיין מזרח ירושלים?     

עשהאל צור: כן

משה גפני: לא מסדרים את העניין הזה?     

עשהאל צור: יש מרכז על אבטחת מזרח ירושלים, ויש לנו התייקרויות

משה גפני: יש שאלות? זה חוזר על עצמו כל הזמן

ולדימיר בליאק: למה זה לא נכנס לבסיס התקציב?     

משה גפני: זאת שאלה טובה

משה גפני:  מי בעד אישור הפניות, ירים את ידו

משה גפני:  מי נגד, מי נמנע

משה גפני: אושרו

משה גפני: הפניות אושרו

משה גפני:       יש עודף של רשות המים והביוב, והם אומרים שזה דחוף להם

משה גפני:       בקשה מס' 00141

ליהי צלאל: אני מאגף תקציבים

ליהי צלאל:  הפנייה נועדה להעביר עודפי תקצוב בסך של 23,954 אלפי שקלים

משה גפני: זאת לא העברה, זה עודף משנה שעברה

ליהי צלאל: בסעיף 41, הרשות הממשלתית למים וביוב

ליהי צלאל:  העודפים הם בגין התחייבויות - - - שנה      

משה גפני: יש שאלות? מי בעד אישור הבקשה, ירים את ידו

משה גפני:  מי נגד, מי נמנע

משה גפני: אושרה

משה גפני: הבקשה אושרה

ולדימיר בליאק: אני יכול לשאול עוד שאלה?     

משה גפני: אני רק רוצה להודיע לחברים, אם אתה לא מבטל את הרוויזיות, שברבע לשלוש אנחנו מתכנסים כאן כדי להצביע על הרוויזיות של ולדימיר

משה גפני:  עד אז, יש מנחה אצלי בחדר

משה גפני:  בבקשה, ולדימיר

ולדימיר בליאק: בפנייה הקודמת של החינוך היו עוד 20 מיליון שקל של מוסדות הפטור

ולדימיר בליאק:  משום מה, זה לא הופיע בפירוט אלא רק בעמודים האחוריים של הפנייה

ולדימיר בליאק:  למה?     

משה גפני: אין לי מושג

משה גפני:  איפה משה?     

ולדימיר בליאק: זה לא הופיע בפנייה עצמה

ולדימיר בליאק:  ראיתי את זה בדיעבד רק בפירוט

משה גפני: אני אבדוק ואני אגיד לך

משה גפני:  מנחה אצלי בחדר

משה גפני:       אנחנו יוצאים להפסקה עד רבע לשלוש

משה גפני: אני מחדש את הישיבה

משה גפני:  חבר הכנסת ולדימיר בליאק משך את הרוויזיות, ועל כן אין צורך להצביע עליהן, מכיוון שהוא משך אותן, כפי שאמרתי

משה גפני:  לכן, אני נועל את הישיבה

משה גפני:  כל הפניות שהצבענו עליהן והיה להן רוב, מאושרות

משה גפני:  אין רוויזיה ולכן הישיבה נעולה

משה גפני:  שנה טובה, כתיבה וחתימה טובה